Enpresa Hitzarmena 2019 – 2020 – LabCaf\nHome/albisteak/Enpresa Hitzarmena 2019 – 2020\nEnpresa Batzorde eta Zuzendaritzaren arteko lehen proposamen trukatzeen ondoren, azken asteotan negoziaketek beste abiadura bat hartu dute. Honekin batera, negoziaketa bera ere gogortzen ari da eta maiatzaren 23ko langile batzarrean lehen presio neurriak adostu ziren: ordu extrarik ez egitea eta errelebo edo eta opor egunen aldaketak ez onartzea.\nOrduztik, hartu-eman gehiago izan dira bi aldeen artean baino oraindik Zuzendaritzaren eskaintza ez da inolaz ere langileok onartutako plataformatik.\nZentzu honetan, aste honetan bertan LABetik gure ustez, akordio baten oinarrirako bost zutabeak zeintzuk diren azalduz ondorengo eskuorria banatu dugu ateetan.\nAsteartean bertan, eta asteazkeneko batzarren bezperetan, Zuzendaritzak proposamen berria helarazi zion Komiteari.\nAzkenik, eta maiatzaren 23an iragarri bezala, aste honetan langile batzarrak burutu ditugu Beasain, Irun eta Madrilgo lantegietan. Berauetan, hiru lan-zentru hauetako Komiteek aho batez adostutako ondorengo interbentzioa irakurri zen.\nMaiatzaren 29an, batzar honek lehen presio-neurriak onartuta, zuzendaritzak atzera bota zituen berak proposatzen zituen bi puntu atzerakorrak. Soldata-igoera salmentekin lotzea igoera hori erabat finkaturik gabe eduki gabe, eta baja kasuetarako konpentsazio-taulak txarrera egitea.\nBestalde, zuzendaritzaren proposamen horrek onartua zuen 24 ordu izatea nahi bezala erabiltzeko.\nHorren ondorioz, eta enpresak helarazitakoa gure iritziz nahikoa ez zenez, BIMeko enpresa-batzordeek baloratu zuten negoziazio-tarte zabala zegoela. Horretarako borondate-seinale gisa, eta negoziazioak ez blokeatze aldera, mugimendu bat egin genuen negoziazio-plataforman.\n4. puntuan – Lanaldia.\nAdinaren araberako lanaldi-murrizketa koadrotik kendu.\n4.3 puntuaren idazkera berria kendu eta egungoari eutsi.\n9. puntuan – Aparte orduak.\nOndorengo testua erretiratu:\nAparteko orduak dituzten aldi baterako langileei, kontratua amaitutakoan, enpresak langile horiek dituzten aparteko orduen ordainetan kontratua luzatuko die kopuru berean.\n10. puntuan – Baldintza ekonomikoak\n2019: KPI + % 2,5\n2020: KPI + % 2,75\nSartzerakoan, ordutegi-malgutasunaren inguruan egindako eskaerei dagokienez: zuzendaritzak proposatutako lantaldea onartuko genuke erregulazio hori aztertzeko. Puntu honetan, premisa bat eskatzen dugu: behin betiko erregulazioa onartu bitartean, plataforman jasotako atalak onartzea.\nMugimendu hori planteatzearekin batera, batzarrerako deia egiten dugu gaurko, hainbat presio-neurri bozkatzeko.\nAtzo, maiatzaren 11, zuzendaritzak beste bilera batera deitu zuen, eta beste proposamen bat egin zuen. Proposamen berri horrek nabarmen aldatzen du negoziazioa.\nEnpresak pausoak eman ditu edukietan:\n-2019rako soldata-igoera KPI + % 1 eta 2020rako KPI + % 0,8.\n-Gainjarduerari buruzko gaian irtenbide proposatu dute. 80 p.h.-tik gora kobratzen duten langileentzat orain arte proposatutakoaz gain, gainjarduera kobratzen ez duten Beasaingo eta Irungo fabriketako pertsona bakoitzari 80 p.h. balioaren mailaren soldata-masa % 0,5 igotzea proposatu dute. Horren arabera, hori bat etorriko litzateke bi fabriketan ematen den jarduera batez bestekoarekin.\nFormula hori 2020ko urtarriletik aurrera aplikatzea proposatu dute. Horrela, epealdi horretan egon daitezkeen kasu desberdinak aztertu eta zehaztu ahal izango lirateke.\n– Jangelako lantaldea berrindartu, hobekuntzak baloratzeko eta elikagaien jatorria analizatzeko.\n-Tituludunen lanaldia 4 orduz murriztea hitzarmenaren indarraldian.\n-Proposamenak, aldi berean, tituludunen soldata-eskala desberdinak, eskala batetik bestera igotzeko metodologia eta pertsonal horretan sartzeko baldintza ekonomikoak jasotzen ditu.\n-Baimenei dagokienez, onartu dute gauez dauden langileek sendagile espezialistarekin hitzordua edukiz gero, hurrengo goizean kontsulta baino 6 ordu lehenago lana utzi ahal izatea. Baimen horrek urtean gehienez 12 orduko muga izango du.\n-Onartu dute mediku-ziurtagirietatik “laguntzea behar du” oharra kentzea. Justifikatu beharko da laguntzailea sendagilearenean egon dela kaltetuarekin.\n-Beasaingo eta Irungo fabriketan mugikortasun-plan bat sustatzeko lantalde bat eratzea onartu dute.\nIkus daitekeenez, zuzendaritzak ere sakatu dio azeleragailuari, eta hainbat eduki gehitu dizkio bere azken proposamenari.\nAzken proposamen hori sakonago aztertu behar dugu, Hala ere, gure iritziz badago oraindik hobetzeko tarterik, eta zentzu horretan, presionatu behar dugu.\nHorrela, gaur bina orduko lanuzteak bozkatzea proposatzen dugu, ekainaren 18 eta 20rako; eta ekainaren 25 eta uztailaren 2rako hiruna orduko lanuzteak. Azken bi egun horietan Beasainen eta Ordizian manifestazioak egitea proposatzen dugu.\nBestalde, jakitun egonik negoziazioa ez dagoela blokeatuta, eta alde sozialetik borondatea dagoela erakusteko, akziodunen batzarrak datorren ekainaren 15ean egingo duen bilerarako programatuta geneukan mobilizazioa bertan behera utziko genuke.\nAlde batetik, akordioetara iritsi nahi dugu, eta bestetik lanuzteekin presioa egin nahi dugu. Horrenbestez, zuzendaritzari eskatzen diogu urrats berriak eman ditzala.\nBatzarretan burututako bozketen emaitzak ondorengoak izan ziren:\nBOZKETA BEASAIN IRUN MADRIL DENERA\nBAI 833 211 80 1124\nEZ 139 18 15 172\nZURIAK 59 7 14 80\nBALIOGABEAK 13 0 0 13\nDENERA 1044 236 109 1389\nBeraz hauek direa onartutako lanuzteak:\n-Asteartea 18, sugea bulego orokorrak eta 3. Saila. Paroa 10:00-12:00.\n-Osteguna 20, sugea Errodajeak eta 4. Saila. Paroa 10:00-12:00.\n-Asteazkena 26, manifestaldia Ordizian, paroa 10:00-13:00.\n-Asteartea 2, manifestaldia Beasainen, paroa 10:00-13:00.\nHonekin batera langile guztiei gogorarazi nahi diegu, langile kolektibo guztien batasunak eta parte hartzeak ahalbideratuko duela hitzarmen on bat lortzea.


Aurrekariak - Bizkaia 21\nRio-ko Biltzarra eta Tokiko Agenda 21\nGarapen iraunkorra delako kontzeptua ez dagokio ingurumen arloari bakarrik. Izan ere, 4 ardatz edo zutabe hartzen ditu bere baitan: ingurumena, gizartea, ekonomia eta kultura. Horren arabera, helburua da planetaren garapen harmonikoa lortzea: ingurumenaren ikuspuntutik iraunkorra, gizartearen ikuspegitik zuzena eta ekonomiaren aldetik bideragarria, betiere kultur aniztasuna errespetatuz.\nKontzeptu hori 1987an formulatu zen lehen aldiz, Nazio Batuen Erakundearen (NBE) Ingurumen eta Garapenerako Mundu Batzordeak prestatutako dokumentu batean, "Gure Etorkizun Komuna" izenburupean (Brundtland txostena ere deitzen zaio); txosten hartan honela azaltzen zen iraunkortasuna: "oraingo beharrak asetzea etorkizuneko belaunaldiek berenak asetzeko duten gaitasuna arriskuan jarri gabe". Definizio hori osatu egin zen geroago, Nazio Batuen Ingurumen Programak (PNUMA) eta Naturaren Mundu Foroak (1991) egindako ekarpenaren bidez; honela zegoen enuntziatua: "garapen iraunkorrak berekin dakar bizi-kalitatea hobetzea ekosistemen mugetan".\nMugarri Historiko Nagusiak.\n© 2019 Bizkaia 21


SAREEN SAREAK ARBUIATU EGITEN DITU ETXERIK GABEKO PERTSONEN AURKAKO INTOLENTZARIZKO EKINTZAK\nSareen Sareak bat egin du maiatzaren 3an sinatutako adierazpen instituzionalarekin\nSareen Sareak bat egitea erabaki du maiatzaren 3an sinatutako erakunde arteko adierazpenarekin. 2018-2021 aldirako Etxerik gabeko Pertsonentzako Euskal Estrategiak sustatutakoa da Batzorde hori eta bertan ordezkatuta dago, hain zuzen, Euskadiko Hirugarren Sektore Soziala ere.\nGasteizen egindako ekitaldian, Pablo González Sareen Sareko presidenteak hitz egin zuen, eta entzuleen aurrean hauxe azpimarratu zuen: “Garapen iraunkorraren 2030 agendaren helburuak bat datoz partekatzen ditugun balioekin eta eredu sozialarekin, eta hirugarren sektorean propiotzat hartu eta sustatu egiten ditugu".\nAzken hilabete hauetan etxerik gabeko pertsonen aurka izan diren erasoen harira sinatutakoa da adierazpena, etxerik gabeko pertsonen aurkako erasoak gertatu direla gure inguruan, eta horietako batzuk ustezko lesio- eta gorroto-delitu gisa tipifikatu dira.\nErrealitate horren aurrean, Etxerik Gabeko Pertsonen Euskal Estrategiaren Jarraipen Batzordea osatzen dugun erakunde publikoek eta entitateek salaketarik irmoena eta arbuioa adierazi nahi ditugu etxerik gabeko pertsonen aurkako intolerantziaren, gorrotoaren eta mespretxuaren aurrean. Etxerik gabeko pertsonen aurkako gorroto-delituak giza eskubideen urraketa nabarmenak dira. Eraso horiek bistaratzea eta salatzea da ekintza horien aurka aritzeko lehen urratsa.\nSinatu dutenak, funtsezkotzat jotzen dute herritar eta erakunde publiko guztiak sentsibilizatzea etxerik gabeko pertsonen aurkako gorroto-delituen inguruan, bai eta erakunde sozialen, laguntza-baliabideen eta polizien prebentzio-lana –koordinatua eta bateratua− sendotzea ere.\nEra berean, funtsezkotzat jotzen dute probintzia bakoitzeko Fiskaltzetako Gorroto eta Bazterketa Delituen Atalak gertakari hauen jazarpenean inplikatzea. “Gainera, agerian jarri nahi dugu erakunde guztiak prest daudela eraso horien egileak modu eredugarrian jazartzeko eta zigortzeko, bai eta mota honetako gertakarien biktima izan diren pertsonei lege-babes eta babes material guztia emateko ere.”\nEstrategia hau sustatzen dugun erakunde eta entitate publikoek gizarte kohesionatua eraiki nahi dugu, eta hori ezin da inola ere uztartu mota horretako erasoekiko tolerantziarekin; hain zuzen ere, eraso horietako bat ere ez da zigorrik gabe geratuko Euskadin.\nEusko Jaurlaritzako Enpleguko eta Gizarte Politiketako Sailak, Ingurumen, Lurralde Plangintza eta Etxebizitza Sailak, eta Osasun Sailak, hiru Foru Aldundiek, EUDELek eta Vitoria-Gasteiz, Bilbao, Donostia-San Sebastián, Barakaldo, Getxo, Irun, Portugalete, Santurtzi eta Laudioko udalek bat egin dute Etxerik Gabeko Pertsonen Euskal Estrategia 2018-2021 delakoarekin. Hain zuzen ere, Estrategia horren helburuen artean dago etxebizitza-bazterketaren inguruko pertzepzio soziala nabarmentzea, komunitateko eragile guztiek egoera horiei aurre egiteko izan behar duten inplikazioa sendotzea, eta pertsona horiek bizi dituzten arrisku-egoerak prebenitzea.\nHorrelako gertakariak gure inguruan ohikoak ez badira ere, zoritxarrez, ez dira kasu isolatuak. 2016an, etxebizitza-bazterketa larriko egoeran zeuden pertsonak zenbatu ziren Euskadiko 24 udalerritan. Datu horiek kontuan hartuta, honakoa nabarmentzen da: Inoiz kalean lo egin duten gizonen %22k eta emakumeen %30ek eraso fisikoren bat jasan izan dute, gutxienez, behin. Eta gizonen %44k eta emakumeen %49k irainak eta mehatxuak jasan izan dituzte, eta %40, berriz, lapurreten biktima izan dira.\nAdierazpenean aipatutako gorroto-delituaren arrazoia talde jakin baten aurkako intolerantzia izan daiteke, betiere, talde horretako kideek funtsezko ezaugarriren bat partekatzen badute; esate baterako, kasu honetan, etxerik gabekoak izatea eta muturreko bazterketa sozialean egotea.


Oñatin belatz handi bat tiroz bota dutelako Eguzkik jarritako salaketa onartu du Fiskaltzak - Eguzki Talde Ekologista\nOñatin belatz handi bat tiroz bota dutelako Eguzkik jarritako salaketa onartu du Fiskaltzak\n2016-06-10\tOñatin tiroz belatz handi bat bota dutelako Eguzkik jarritako salaketa onartu du Gipuzkoako Fiskaltzak, eta ikertzeari ekin dio, talde ekologistak proposatu dituen txostenak eskatuz.\nOñatiko Naturzaliak taldeko kideek informatu dutenez, orain dela hilabete bat larri zauritutako belatz handi bat aurkitu zuten San Martin harizti inguruan. Horrelakoetan egin ohi denez, Igeldoko Arrano Etxera eraman zuten, baina berehala hil zen.\nBelatz handia (Falco peregrinus) legez babestutako espeziea da. Gipuzkoan bikote bakan batzuek baino ez dute kumatzen. Belatz handi bat botatzea ingurumenaren kontrako delitua da. Izan ere, orain dela gutxi pertsona bat zigortu dute espezie honetako eme bat Atotxa Errekan (Donostian) tiroz bota zuelako.\nOñatiko belatza ehiza-alditik kanpo bota dute. Hau da, nahita bota dute, duda handirik gabe. Oraingoan ez dago esaterik beste espezieren batekin nahastu dutenik. Izan ere, sinesgarritasun gutxiko aitzakia hori askotan entzun behar izan dugu. Gainera, Oñatiko belatza espezie honetako aleak kumaldian bete-betean daudenean bota dute; beraz, txitak galdu izana oso litekeena da.\nEguzkikook, Oñatiko Naturzaliek bezala, badakigu belatza bota duena aurkitzea zaila izango dela, baina hemen baten batek delitu bat egin du (nahiz eta ingurumenaren kontrako delitua “baino” ez den) eta ikertu, behintzat, egin behar da.\n(Visited 118 times, 1 visits today)\tTags: Eguzki, Fauna\tSearch for:


Kontakt Inprobisaziora Hurbilketa ikastaroa Gasteizen - Mugida Bloga\n2018/09/02 Iker Urteaga Leave a comment\nAsteburu ikastaro intensiboa (11 ordu)\nData: Irailak 8 eta 9.\nOrdutegia: Larunbatean 10:00etatik 14:00tara eta 16:00etatik 19:00tara eta Igandean 10:00etatik 14:00tara) .\nTokia: GUNE Espazioa – San Martin Plaza 6, Vitoria-Gasteiz.\nIrakaslea: Iker Urteaga.\nInformazio eta izen-ematea: info@gunegasteiz.com edo 945004422.\nKontakt Inprobisaziora hurbilketa ikastaro intensibo honetan, bereiziki gure zentrotik mugitzeari jarriko diogu fokua eta kiribil (espiral) eta gorputz-jasoaldien bitartez entzutea eta jarraipena garatzen joango gara kontaktuan dantzatzeko oinarri bezala. Kontakt Inprobisazioaren oinarrizko elementuekin modu seguru, jariakor eta konfiantza handiagotuz dantzatzeko erremintak eskuratzea da helburua.\nHurbilketa ikastaro intensibo hau Kontakt Inprobisazioan hasiberriak direnentzat edo esperientzia pixka bat dutenentzat egokiak dira.\nGUNE Espazio Terapeutikoa\nGUNE Espazioa – San Martin Plaza 6, Vitoria-Gasteiz\nPosted in: Orokorra, Ekitaldiak Filed under: dantza, ikastaroa, klaseak, kontakt inprobisazioa\n← Kontakt Inprobisaziora Hurbilketa ikastaro intensiboa


22 oct 10 - 26 abr 19\n5 proposamen euskara sarean zabaltzeko\nBlogariak Amarauna irratsaioan, 11-10-16\nGaurko Hitzaren 2. urteurrena\n1164 Iruzkin 1http%3A%2F%2Fwww.maitego.com%2F2011%2F10%2F20%2Fgh3-azaroaren-2an-dokan-dugu-hitzordua%2FGH3%3A+azaroaren+2an%2C+DOKAn+dugu+hitzordua%212011-10-20+10%3A52%3A09Maitehttp%3A%2F%2Fwww.maitego.com%2F%3Fp%3D1164\nDatozen egunetan joango gara egitarau osoa zehazten, baina, oraingoz, hauxe da guztia. Jakinaren gainean zaudete; beraz, gorde eguna zuen agendetan!\n1133 Iruzkin 1http%3A%2F%2Fwww.maitego.com%2F2011%2F10%2F18%2F5-proposamen-euskara-sarean-zabaltzeko%2F5+proposamen+euskara+sarean+zabaltzeko2011-10-18+06%3A10%3A03Maitehttp%3A%2F%2Fwww.maitego.com%2F%3Fp%3D1133\nAurreko batean, Karrikiri elkartekoek gonbidapena luzatu zidaten, urriko Karrika aldizkariaren alean, Mondragon Unibertsitateko Euskal Kulturgintza Transmisioaren aditu tituluan hitz egin nuena idatzi batean jaso nezan. Bere garaian aipatu nuen hemen zerbait, baina artikuluak hitz gutxikoa izan behar zuenez, amaiera aldean euskara sarean sustatzeko egin nituen 10 proposamenetatik 5 jaso ditut. Hurrengo baterako uzten ditut bota nituen beste bostak.\nKarrika (Iruñeko euskaldunon elkartearen buletina). 153. zenbakia, 2011ko urria.\nInori ez dio ihes egiten IKTek, Informazio eta Komunikazio Teknologiek, eta Internetek berak, aldaketa handiak ekarri dizkietela hizkuntzei. Neurri handi batean, egun, hizkuntza baten nagusitasuna sarean duen presentziaren baitan neurtzen da, dituen eduki eta ailega daitekeen erabiltzaile kopuruaren baitan. Garrantzitsua da, beraz, gai zehatz bati buruzko informazioa, jokoak, bideoak, ariketak… edukiak, azken finean, euskaraz eta eskura izatea. Horrela izanda, eduki horiek gure hizkuntzan ala beste batean kontsumitzea hautatuko dugu, baina hautu kontua izango da, eta ez beharra.\nGauzak horrela, begi-bistakoa da zenbaterainokoa den gai honi eman beharreko garrantzia. Alde batetik, Administrazioak, Euskaltzaindiak, euskara elkarteek, euskaltegiek eta hezkuntza alorrekoek, hau da, euskara bultzatu nahi duten erakundeek euren bidea jorratu beharko dute, ahalik eta eduki gehien erabiltzaileon eskura ipiniz. Bestetik, hori bezain garrantzitsua da beste guztion, gu guztion, ekarpena. Eta hari horretatik tira eginez dator nire proposamena: gutariko askok gure harri koskorra ipini nahi dugu hedapen horretan laguntzeko, baina, sarearen zoko-mokoak ezagutzen ez ditugunez, noraezean ibiltzen gara. Ez dakigu nondik hasi edo nora jo.\nSarea euskarazko edukiez hornitzea gure esku dago, euskararen presentzia hedatzea nahi dugunon esku. Gure esku dago, bai, eta, neurri handi batean, gure erantzukizuna ere bada, erabiltzaile huts izatetik sortzaile izatera ahalbidetzen duten tresnak edonoren eskura baitaude gaur egun. Ez dago aitzakiarik, beraz, borondatea izaki, ekarpenak egiteari ez ekiteko: nork bere esparruan, gustuko dituen gaietan, eta bere neurri txiki zein handian.\nJarraian datozen proposamenak, beraz, azken hauei zuzendutakoak dira:\n1. Iruzkinak utzi\nHasierako urratsa izan daiteke besteen blogetan edota komunikabide ezberdinetan (Sustatu, Zuzeu, Argia, Berriako blogetan…, batzuk aipatzearren) iruzkinak uztea. Sarean eta euskaraz idazteko ohitura ez duen edonori kosta egingo zaio urrats hori ematea, baina nondik eta zertan hasi ez dakienarentzat aproposa izan daiteke.\n2. Bidali zure artikuluak agerkari digitaletara.\nBlogetan, etab. utzitako iritziek artikulu osoak idaztera eraman zaitzakete. Egun, ez da oztopo nork bere bloga ez izatea iritzia edo dena delako informazioa plazaratzeko. Sustatu agerkari digitalak, adibidez, badu ‘zeuk idatzi’ deituriko atala. Zure ekarpena bertara igor dezakezu. Zuzeun ere beste hainbeste egin dezakezu.\n3. Blog bat sortu gustuko duzun gaiaren inguruan:\nBeste aukera bat zuk zeuk blog bat sortzea da. Denok dugu zerbait esateko (eremu profesionalean, zaletasunen inguruan, iritzi pertsonalak…). Hori garbi dago; beraz, zergatik ez? Zure txokoa izanda, zure gaien inguruko edukiak euskaraz kalera ditzakezu, horien inguruko ekarpenak bideratu, elkarrizketa sustatu… Dohainekoak dira eta ez da aparteko ezagutza teknologikorik behar (testu editore arruntak izaten dira). Blog bat sortu nahi baduzu, dohaineko plataforma ezberdinen artean duzu aukera: blogariak.net, blogak.com, mundua.com, wordpress.com…\n4. Euskarazko Wikipedia sustatu:\nWikipedia 200 hizkuntza baino gehiagotan idatzitako entziklopedia askea da. Euskaraz ere badago. Edozeinek edita dezake eta bere edukiak guztion esku daude. Eduki berriak sortu, daudenak hobetu edota beste hizkuntza batzuetan sortutako artikuluak itzuli denon eskura dauden aukerak dira. Egin klik Wikipedian idazteko eta laguntzeko informazio eta arauak irakurtzeko.\n5. Sortu kontu bat Twitterren:\nTwitter, Wikipediak dioen bezala, “gizarte-sare eta microblogging zerbitzua da, bere erabiltzaileei testu soileko mezuak bidaltzea ahalbidetzen diena, 140 karaktereko gehienezko luzerarekin”. Egun dauden zerbitzuenetatik interesgarrienetako bat da, eta informazioa eta edukiak alde batetik bestera mugitzeko oso baliagarria da. Euskal komunitatea aktiboa da oso Twitterren; halere, zenbat eta gehiago izan, orduan eta errazago zabalduko ditugu gure edukiak. Beraz, zure kontua zabaldu nahi baduzu, zoaz Twitter.com –era eta hasi barreiatzen euskarazko edukia.\nEkimen ugari egin daiteke euskara sarean hedatzeko, eta aipatutako hauek adibide xume batzuk baino ez dira. Horietatik edo dauden beste hamaika aukeretatik hautatzen duguna hautatzen dugula ere, kontuan izan behar dugu, benetako zabalkuntza lortze aldera, komeni dela sortutako oro lizentzia libreekin partekatzea eta sare sozial ezberdinetan hitza hartzen dugun oro gure lehena euskaraz izatea.\n1138 Iruzkin 1http%3A%2F%2Fwww.maitego.com%2F2011%2F10%2F17%2Famarauna%2FBlogariak+Amarauna+irratsaioan%2C+11-10-162011-10-17+09%3A06%3A37Maitehttp%3A%2F%2Fwww.maitego.com%2F%3Fp%3D1138\nAtzo Euskadi Irratiko Amarauna saioan, Mikel Iturria (@iturri), Gorka Julio (@teketen) eta hirurok egon ginen Arantxa Artzarekin batera, Donostiako EITBko estudioetan. Ondorengo gaiak izan genituen hizpide:\nAsteko gai nagusia: Urriaren 15ean mundu mailan izandako mobilizazioak. Nola jarraitu ahal izan ziren mobilizazioak internet bidez? #15o , #globalchange …\nMaitek: Bertsolaritza eta teknologia berriak . Bertsolarien saio esperimentala. Bertsolarien ekitaldia teknologia berriek lagunduta, edo teknologia berriak bertsoek lagunduta.\nMikelek: Ele2tor, ezagutu zure datu basea. Erramun Turutarenak sortutako aplikazioa. Aleatorioki 100 hitz aukeratzen ditu programak: 50 hitz euskaraz, eta beste 50 gaztelaniaz. Steven Pinkerren metodoa jarraituz jakin dezakegu, estimazio baten bitartez, zenbat hitz ezagutzen ditugun euskaraz zein gaztelaniaz.\nGorkak: datozen 4G sare mugikorrak eta baita udaletako wifi sareak sortzeko aukera horiek sortuko dizkiguten aldaketak.\nBeti bezala, gai gehiago landu nahi genituen, baina denborarik ez genuen izan. Besteak beste, hauexek geratu zitzaizkigun aipatu gabe:\nSareko konexioaren abiadura mundu mailan: azkarrenengandik urrun gaude (Sustatun ikusia).\nGeneralitatek gutuna bidali dio twitter-i sare sozial hau katalanez egon dadin. (Ara-n ikusia).\nZuzenean entzuteko aukera izan ez zenutenoi hementxe uzten dizuet saiaoren grabazioa. Osorik entzuteko, egin klik:\nTxantiloia: Dezinerfolio Garapena: Maite Lizentzia: Creative Commons\n"creative commons" "gaurko hitza" "infografiak euskaraz" "software askea" aipuak amarauna artikuluak aurkezpenak azkue begikoak bideoak blogariak downes ebentoak EGA ekt epub euskaljakintza euskara euskovision hezkuntza hitzapasa ideiak ikastaroak ikastola ikerketak IKTeroak inspiration ipad irakaskuntza irakurri itzulpenak jardunaldiak konektibismoa konpetentziak maitego nonick pdf prezi radiohead sarrera sustatu twitter txostenak wikipedia


Txakur doktorea, minbizia dut? | Consumer\nTxakur doktorea, minbizia dut?\nHareek minbizi-molekulak usain hartzen dute gaixoetan, eta gaitasun berezia dute zientzialarientzat\narabera: Asteartea, 2013ko urtarrilaren 22a\nIrudia: Monsieur Gordon\nTxakurra, gaixorik nago? Harkoskoek kontsulta egin ahal badute, onkologo onkologikoek lankide baliotsu bat izango lukete gertu. Zakurrek birikako, koloneko edo azaleko minbizia eragiten duten molekulak usaintzen dituzte, besteak beste, laborategian erreproduzitzen saiatzen den usaimen bikainari esker. Artikulu honetan azaltzen denez, txakurrek minbizia detektatzen dute, pazientearen arnasa hartzean, gaixotasunak sortutako molekulak nola usaintzen diren, gaixotasuna goiz detektatzeko duten laguntza, eta zientzialariek, kontsultetan erabiltzeko, txakur artifizialen sudurrak nola sortzen dituzten.\nMinbizia detektatzen duten txakurrak, gaixoaren hatsa usainean\nTxakurrak gai dira minbizia sufritzen duten pertsonen hatsa usaintzeko. Hideto Sonoda ikertzaile japoniarrak aztertu du nola aurkitu duten harburuek koloneko minbizia, baina usain berezi bat dagoela dio:sortzen duten molekulak ez daude argi”. “Txakurrek bakarrik dakite“behar du.\nTxakurrak biriketako minbizia, hesteak, kolona, bularra eta are larruzkoak detektatzeko erabili dira\nSonodaren ondorioak 2011n argitaratu ziren, baina txakurrak minbizia usaintzea proposatu zuen lehen azterketa Erresuma Batuko King’s College Unibertsitate Ospitaleko Hywel Williams eta Andres Pembroke doktoreek egin zuten 1989an.\nOrduz geroztik, hainbat mediku interesatu dira txakur-gaitasun berezi horretaz. Alemaniako zientzialari-talde baten ikerketek ondorioztatu zuten doktore horiek, lehenago entrenatuta zeudenak, gai izan zirela biriketako minbizia pazienteen% 71n bereizteko.\nTxakurrek minbiziaren usaina beste substantzia artifizialetatik (tabakoa, adibidez) bereizi zuten. “Onartu behar dugu biriketako minbizia duten gaixoetan konposatu organiko lurrunkor ugari daudela”, adierazi dute haren azterketan, Thorsten Wallesek zuzendutako ikertzaile alemaniarrak.\nBaina txakurrak ez dira bakarrik biriketako minbizia duten pertsonek gaixotasuna detektatzeko erabili, baita heste, kolon, bularreko eta are larruzko minbizia duten pertsonek ere.\nNola usaintzen du txakur batek minbizia gaixo batean?\nMinbiziak molekula bereizgarri batzuk sortzen ditu, eta horietatik ez dira agertzen gaixotasuna ez duten pertsonak. Txakurraren usaimena ez da oso ona, eta horregatik du garrantzia diagnostikoan.\nGaixotasuna detektatzeko prozesuan, beharrezkoa da molekula usaintsuak xurgatzen dituzten hodi medikoetan minbizia izan dezaketen pazienteek minbizia izatea. Ondoren, txakurrak hodiak usaintzen ditu, eta, materialean gaixotasunaren molekula bereizgarriak detektatzen dituenean, beste seinale entrenatu batekin eseri edo erantzuten du.\nMedikuek ez dakite zer molekula detektatzen dituen txakurrak minbizia bereizteko\nTxakurren medikuek onkologoak aurreratzen dituzte, eta ez dakite zakurrei alarma-seinalea ematen dieten molekulak zein diren. “Harburuak gai izango lirateke minbizia detektatzen duten substantzia horiek zein diren komunikatzeko”, adierazi dute ikertzaile alemaniarrek.\nBere usaimena, hein batean, zakurraren sudur bustiari esker azaltzen da, etengabe heze egoten baita. Hala, usain-molekulak hobeto bereganatzen dituen eta horiek garunera lehenago iristen diren sare mukosa sortzen du.\nHeze horrek – eta itsaskor eta likatsu batek – adierazten du txakur baten oler gaitasuna “gizakiak baino milaka aldiz handiagoa” dela, eta Julio E. irakasleak amaitu du ikerketa batean. Corre, Alabamako Unibertsitateko Animalien Zientziak saileko kidea (AEB). ).\nMinbizia goiz detektatzeko garrantzia\nIrudia: Gary Cowles\nOnkologia Medikoko Espainiako Elkartearen arabera, 222.069 pertsona (136.961)\ngizonek eta 85.108 emakumek izango dute minbizia 2015ean. Mota ohikoena kolonekoa da, biriketako minbiziaren eta bularreko minbiziaren aurretik.\nIkerketa horien arabera, txakurrak oso baliotsuak izango lirateke gaixotasuna garaiz detektatzeko eta, beraz, hilkortasun-indizeak geldiarazteko.\nSudur-sudur artifiziala eraikitzea\nTxakurrek ezin dute kontsultatu. Pazienteak ezin dira bisitatu. Hori dela eta, minbiziaren usaina detektatzeko txakur-sudur artifizialak sortzeko ikerketak ez dira zain geratu.\nBritish Journal of Cancer egunkari zientifikoak argitaratu du Israelgo ikertzaile batzuek aldez aurretiko azterketak egin dituztela lau hankako doktore ilegalen sudur ezohikoekin lehiatzen diren zakil zakar elektronikoak eraikitzeko.\nmaskotak txakur gaixotasunak txakurren osasuna


Beste aukera bat negoziazioei - Mundua - Berria\nGazaren aurkako erasoaldia. Bake negoziazioak\nBeste aukera bat negoziazioei\nSu-etena beste 72 orduz luzatzea hitzartu dute Israelek eta Palestinak.\nHainbat puntutan akordioak lortu izanak eragin du luzapena.\nEtetear egon ziren atzo negoziazioak, bost hildako egon zirelako\nSoldadu israeldarrak, Gazako mugatik gertu. ABIR SULTAN / EFE\nHainbat pauso eman dituzte, eta horregatik beste aukera bat emango diete negoziazioei. Kairon Israelgo eta Palestinako ordezkariek bitartekariekin izandako negoziazioetan hainbat puntutan lortu dute adostasuna, korapilo zailenetara iritsi ez badira ere. Akordio horiek lortu izanak menia beste 72 orduz luzatzea ekarri dute. Atzo iluntzean Israelgo tankeak Gazako mugara gerturatzen hasi ziren, eta Gazatik hainbat misil hots ere entzun ziren, baina azken orduan etorri zen su-etena luzatzeko akordioa.\nAstelehenaz geroztik, bilera luzeak egin dituzte bi aldeek Kairon, Gazako erasoa amaitzeko akordio baten bila. 72 orduko epea emana zioten elkarri negoziatzeko, eta 72 orduko su-etena gazatarrei, erasotik arnasa hartzeko. Hegi Babesgarria operazioa hasi zenetik zorrotzen betetako menia egunak izan dira aste honetakoak, baina, hala ere, ez lasaitzeko eskatu dute bi aldeek behin eta berriz, edozein unetan berriro erasoei ekin ziezaieketelako. Aurreko astean ere huts egin zuen antzeko su-eten batek, oraingoan luzapena lortu dute.\nEgiptoko Gobernuak eskatuta eta hark bitartekari lanak eginda negoziatu dute bi aldeek, beti gela desberdinetan eta sekula ez mahai beraren inguruan. Azken unera arte zabalik utzi dituzte hiru aukera: su-eten iraunkorra adostea, aldi baterako menia luzatzea, edo guztia bertan behera utzi eta berriz ere erasoekin jarraitzea.\nEgiptok su-eten iraunkorrerako proposamen bat aurkeztu zuen atzo goizean. Israelgo Haaretz egunkariaren arabera, hura onartuz gero Gazako blokeoa neurri batean arinduko luke Israelek, baina gainerakoan ez litzateke askorik aldatuko erasoaren aurreko garaitik. Bezperatik adostuta zeuzkaten hainbat gai ekonomikoren inguruko akordioak; besteak beste, arrantzarako muga zabaltzea eta Hamasen 40.000 funtzionariori Qatargo diruarekin kobratzen uztea. Auzi gatazkatsuenak, ordea, ukitu gabe uzten ditu Egiptoren proposamenak: mugak nola zabalduko dituzten, nork zainduko dituen, eta zein produktu sartu ahal izango diren Gazara.\nHamasek zortzi urteko setioa amaitzeko eskatzen du, Gazako aireportua martxan jartzeko eta itsasorako irteera baimentzeko. Erresistentzia islamikoko mugimendua prest agertu da PANi muga zaintzen uzteko, baina ez du baldintzarik onartu nahi inportazioetan; batez ere, Gaza berreraikitzeko behar dituen materialei dagokionez.\nTel Avivek Hamas desarmatzeko eskatzen du, halako neurriak hartzekotan. Baina Israelgo Gobernuak bere kabinetean du gatazka handiena, ministro eskuindarrenek ez baitute onartu nahi Benjamin Netanyahu lehen ministroak Hamasi inolako zesiorik egitea; erasoarekin jarraitu behar luketela dioenik ere bada. Sektore horren ahots ozenenetakoa izan ohi den Avigdor Lieberman Atzerri ministroak Hamas «behin betiko» suntsitzeko eskatu du, bestela gerra gehiago etorriko direlako: «Israelek ezin ditu jasan higatzen duten gerra gehiago. Orain indarrean den su-etena bertan behera geratzen bada, iniziatiba hartu beharko dugu, eta istorio hau lehenbailehen amaitu, horrek indarkeria handitzea esan nahi badu ere». Edozein proposamen onartzeko, Gazaren aurkako erasoan desagertutako soldadu israeldarren gorpuak itzultzeko eskatu du, halaber.\nGazako herritarrek hiru eguneko etenalditxoa baliatu dute suntsitutako eraikinen hondakinak kentzeko eta zutik iraun duten azpiegiturak martxan jartzeko. Hango hedabideek diotenez, dendak zabaldu dituzte berriro, eta gazatarrek despentsa betetzeko baliatu dute, 72 orduko etena igarota etor daitekeenerako prestatzeko. Ur hornidurarako instalazio nagusiak, dena den, suntsituta daude, eta Israeldik eta Egiptotik heltzen den argindarra ere ez da aski.\nSei urtean, Gazaren aurkako hirugarren eraso handia izan da Hegi Babesgarria. Hilabete bete du jada, eta, datu ofizialen arabera, Israelgo armadak gutxienez 1.945 palestinar hil ditu, gehienak zibilak. Bonbardaketak etetean, ordea, gerra bera baino latzagoa izan daitekeen paisaia hasi da agertzen: suntsitutako auzoak, biktimak nonahi, eta atzera bueltarik ez duten kalte psikologiko eta sozialak. Palestinako hainbat hedabidek ohartarazi dute gerraostea garai zaila izango dela Gazako gizarte zerbitzuentzat, besteak beste, ehunka haur geratu direlako umezurtz, eta beste hainbeste, ezinduta.\nLarri zauritutako hogeita hamarren bat palestinarri Erezeko muga igarotzen utzi diete, eta Turkiako hegazkin batek jaso ditu Tel Aviveko Ben Gurion aireportuan, atzerrian artatu ditzaten. Kalte materialez, ordea, palestinarrek eta nazioarteak ere arduratu behar luketela dio Israelek. Gazako Lan Publikoetarako eta Etxebizitzarako Ministerioaren arabera, 17.000 etxebizitza baino gehiago guztiz suntsituta daude, eta beste 43.000, hondatuta. Orain, Turkiak emandako 3.500 mobile-home sartu asmo dituzte Gazara, etxerik ez dutenetako batzuk haietan bizi daitezen.\nBestalde, atzo sei lagun hil ziren Gaza iparraldean: aurretik lehertu gabeko misil bat indargabetzen ari zirela, eztanda egin zuen hark. Hildakoen artean bonbak desegiteko hiru aditu, kazetari italiar bat eta itzultzaile palestinar bat daude.\nKritikak NBEren adituei\nNazio Batuen Erakundeak batzorde berezi bat izendatu du Gazaren aurkako erasoan gerra krimenik izan ote den ikertzeko. Datorren hilean da lanean hastekoa, baina dagoeneko hainbat kritika egin dizkio Israelgo Gobernuak.\nHain zuzen ere, adituek Egiptotik sartu beharko dute Gazara, eta ezin izango dira Jerusalemera eta Zisjordaniara igaro. «Batzordearen txostena idatzita dago», esan du Netanyahuk: «NBEren Giza Eskubideen Kontseiluak zilegitasuna ematen die Hamasen eta Estatu Islamikoaren moduko erakunde terroristei. Hamasek Israelgo zibilen aurka egindako erasoak eta Gazako herritarrak giza ezkutu gisa erabiltzen ote dituen aztertu beharrean, edo [Baxar] al-Assadek Sirian edo Estatu Islamikoak kurduen aurka egindako sarraskia aztertu beharrean, Israel ikertzera etorri da NBE, Ekialde Hurbileko demokrazia bakarra».


EHUko administrazioa hobetzeko hitzarmena | El Diario Vasco\nSociedadEHUko administrazioa hobetzeko hitzarmena\nEHUko administrazioa hobetzeko hitzarmena\nNekane Balluerka errektoreak eta Josetxo Hernandez Euskaliteko presidenteak sinatu dute hitzarmena / Arizmendi\nEuskalitek diagnostikoa egingo du, gero Kudeaketa Aurreratuaren Eredua ezarri eta zabaltzeko\nMiércoles, 13 febrero 2019, 12:15\nEuskalitek UPV/EHUko fakultate, eskola, unitate eta ikertaldeei zenbait kudeaketa arlori buruzko diagnostikoa egingo du, gero administrazio unitate guztietan Kudeaketa Aurreratuaren Eredua ezarri eta zabaltzeko. Eredu hori abian jartzean unibertsitate kudeaketa hobetu nahi da, langileei prestakuntza eman, lortutako aurrerapenak egiaztatu eta UPV/EHUko zentro eta administrazio unitateetan kudeaketa aurreratuaren aitorpena lortu. Nekane Balluerka errektoreak eta Josetxo Hernandez Euskaliteko presidenteak sinatu dute hitzarmena.\nGainera, Euskaliteko Ebaluazio Taldeko kudeatzaileak eta zuzendariak gradu eta masterretako ikasleekin harremanetan jarri ahalko dira garatuko duten Enpresatik Gelara zerbitzuaren bidez.\nKudeaketa Aurreratuaren Eredua gida bat da, erakundeei, erakundeen lehiakortasunean eragina duten elementu nagusienetan, hau da, emaitzak, estrategia, bezeroak, pertsonak, gizartea eta berrikuntza, beren indarguneak eta hobekuntza arloak identifikatzen laguntzeko. Eredu hori erreferente nagusia da Euskal Autonomia Erkidegoan erakundeak kudeatzeari dagokionez.\nHitzarmenaren bidez, besteak beste, kudeaketa aurreratuaren teknikak eta metodologiak zabaltzen eta ezagutzen lagunduko da. Bi erakundeek Unibertsitatean kudeaketa aurreratuaren kontzeptuekin lotura zuzena duten master eta doktoregoetako moduluen diseinuan jardungo dute elkarlanean.\nNekane Balluerka errektorearen iritziz, «Euskaliten KAE eredua bat dator sustatzen dugun kudeaketaren funtsezko printzipioekin: unibertsitate osoaren lana gizartearen onerako bideratzea, partaide sentimendua sendotzea, gizarte erantzukizuna sustatzea eta gure lana berrikuntzara, lehiakortasunera eta bikaintasunera zuzentzea. Hori horrela, Euskaliten lankidetza eskertu eta aprobetxatu beharreko balio erantsia da«.\nLos grandes peligros del paracetamol 47 metroko sakoneran, hiru lagunen gorpuzkiak aurkitu ditu Mallorcako putzu batean Aranzadik


Oporgailuak #3: eguzki-poltsa | Teknopataren txokoa\nOporgailuak #3: eguzki-poltsa\n2009(e)ko uztailak 23 Trepetak, Trikimailuak Iruzkinik ez\nBeroa iritsi da, eta harekin batera hondartzara joateko gogoa, noski.\nGaurko oporgailuak poz handia ekarriko die hondartzan egun-pasa amaigabeak egitea gogoko duten teknopatei, eta â€”batez ereâ€” hain zaleak izan gabe ere, familiak edo lagunek behartuta horrelakoak egin behar izaten dituztenei.\nHondartzarako betiko poltsa horietako bat da, azpiko aldea inpermeablea duena, baina berezitasun bat badu: albo batean eguzki-plakatxo bat darama, hondartzara eraman nahi duzun edozein gatxet martxan mantentzeko adinako argindarra eman dezakeena. Seguruenik ez du emango bateria kargatzeko beste, bai ordea bateriak karga mantendu eta eguzkipean zaudela lasai tuiteatzen jarraitzeko.\nDiseinatzaileek detaile guztiak pentsatu dituzte eta, irisgarritasun arazorik ez izateko, eguzki plakek ematen duten argindarra kotxeetako kargadoreen moduko entxufe estandar batetik irteten da. Horrela, kotxerako duzun entxufe berbera erabil daiteke gatxetak poltsa honetatik kargatzeko.\nHori bai, inork ez du esan teknopatia merke irteten denik. Solar Beach Tote delako poltsa hau eskuratzeko, 250$ sakrifikatu beharko dituzu (175,75 euro).\nTeknopatometroa: Atsedenik ez 3Grik gabe\nUdazkena iritsi denez, amaitutzat eman dezakegu Teknopatometroaren udazkeneko …\nZuotako askok ikusita izango duzue seguruenik Amelie gogoangarria. …


Bidasoa Attak! - Euskal Maketak eta gabonetako sorpresatxo bat entzungai - Arrosa\nBidasoa Attak! – Euskal Maketak eta gabonetako sorpresatxo bat entzungai\nBidasoa Attak! 2020 12 17\nGaurkoan Euskal Maketak ataleko hirugarren saioa eskeiniko dizuegu, maketa eskukada bat hartu dugu eta gaurkoan SUCIO SISTEMA, KASHBAD, BARRAKOS, SALVATE SI PUEDES, PENDIENTE DE PAGO, COMANDO SOUTO, OSTAKULO eta DESGUAZEren maketak hartu ditugu, badugu ere gabonetako sorpresatxo bat ZARAMA taldearekin.\nEGUN ERO KANTUZ - Irantzu Perez Ziaurritz\nol. Abe 18 , 2020\nBidasoa Attak! – Tuvako Yat-Kha eta Buryatiako Orgazm Nostradamusa\nBidasoa attak! – Punk Txekiar Errepublikan\nBidasoa Attak! – Yanka Dyagileva\nBidasoa Attak! – Raglefant taldeari elkarrizketa\nBidasoa attak! – Diska interesgarri batzuk


Emanplay - Hellblade Senua's Sacrifice\nAkzioa | Borrokak\nXbox One | PlayStation 4 | Nintendo Switch\nIrteera data: 2018-06-06\nAdina: PEGI: 16+\nGehienezko jokalari kopurua: 1\nHellblade Senua's Sacrifice Ninja Theory-ren lan berria dugu. Unreal Engine 4 erabilita garatu da. Grafikoki AAA joku bat ez izateko sekulako maila erakusten du. Estudio txikia izanagatik, ez dio inolako inbidiarik haundiagoak diren bestelako lan batzueri.\nIstorioari begiratuz gero, mitologia nordikoan girotua dago eta Senua izeneko neska gerlari baten azalean jartzen gaitu. Psikosia pairatzen du neska honek, buruko eritasunak markatzen du bere bidaia guztia. Errealitatearen hautemateko moduan eragiten du bere gaitzak eta errealitatea eta iruditeriaren arteko marra lausotu egiten du. Joku hori oso modu elegantean gauzatzen dela iduritzen zait hortarako irudi, kolore eta efektuekin jokatuz eta musikak garrantzi berezia hartzen du. Gomendagarria kaskoak erabiliz jokatzea.\nJokuaren mekanika markatuegia dago. Hau da, Senuak arma ateratzen duenean borrokatzen du bakarrik, behin ezpata gordetzen duenean esploratzea eta puzzleak ebaztea tokatuko zaigu. Puzzleak oso errepikakorrak dira eta borrokek ez dute erronka haundiegirik suposatzen.\nSuposatzen dugu istorioari garrantzi berezia eman nahi izan diotela eta mekanikari dagokionez ez dutela asmatzea lortu.\nIruzkina idazteko izena eman\nIametza Interaktiboa · Lege oharra


Golik gabeko marka | Kontaizu\nGolik gabeko marka\nErrekorrak beti urruti daude. Beste inor iritsi ez den tokira iristea literalki ezinezko izan da lortzen den momentu hortararte. Halere, egungo kirolarien erabateko profesionalizazioak eta trebatzeko geroz eta baliabide garatuagoak izateak errekor ugari uzten dizkigu urtean zehar kirol ezberdinetan. Atletismo probetan, igeriketan… ez da horren ezohikoa modalitate ugaritan momenturarte lorturikoak hobetu eta birrintzea. Bada, halere, komuneko puntua. Denboraren aurka, edo norberaren aurka jokatzen diren erronkak gainditzea eskura egon daiteke akaso, lehen aipaturiko giltzarriak direla medio. Baina beste norbaiten aurrean jokatzean, logikoa den bezala, askoz zailagoa da. Egun duela urte batzuk baino ‘hobeto’ lehiatzea bi norabidetan dabilen haizea baita.\nGola da beti ere futbolaren saltsa. Baina aurtengoan Tudelano talde nafarrak, 2. B mailan, gol eza bilakatu du kirolaren gatz eta piperra. Manix Mandiolak entrenaturiko taldeak defentsan hortzak estutu ditu, eta aurkariaren eraso sorta etengabe uxatzen asmatu. 24. Jardunaldian Tudelanok 2 eta 1 hartu zuen mendean Valladolid B. Bada, liga bukatu da, eta ez du beste golik jaso denborada bukatu den hontan. Guztiaren protagonismoa Mikel Pagola atezain nafarrari dagokio, berarena baita 1.286 minutu golik jaso gabe egotearen marka. Hala, 1991tik Abel Resino Atletico Madrileko atezainak zeukan errekorra kendu dio Pagolak estatu ligei dagokionean.\nPentsa genezake Pagola erabateko sasoian den kirolaria dela, bere ibilbideko gorenean den futbolaria, zenbakiek era agerian erakusten dutela goiko mailetara salto egiteko prest dagoen atezaina badela. Bada, ez. Mikel Pagola futbolak horren era ugarian dituen pertsona anonimoetako bat izan da azken urteetan. Denboradaz denborada, helmugaz helmuga, 2. B mailako taldeetako sabaia erabat gainditzea lortzen ez duen jokalaria (Salamancan, 2. mailan igarotako bi urteak kenduta). Estatuko 13 talde ezagutu ditu Osasunako harrobia utzi zuenetik, egon den tokian minutuak pilatu ditu, baina sekula inon egonkortzea lortu gabe. 34 urterekin, bere ibilbideko azken fasean da Pagola. Bada lortu berri duen marka hontan futbolaren langile horiei eginiko zorioneko omenaldia ikusi duenik.\nPortzierto, marka lortu izanak ez du esan nahi Pagolaren errekorra bizirik ez dagoenik, oraindik ez baitu golik jaso. Irrikitan gara play off-etan ere marka noraino luza daitekeen behatzeko. Golik jaso gabe jarraitzeak 2. mailara igotzeko bide zoragarria ematen du, ezbairik gabe.\n2016, Maiatza 20


Lau urte barru AHTaren mantenua ordaintzea inposatuko digute | LAB SINDIKATUA\nEkintza Soziala Ekosozialismoa Lau urte barru AHTaren mantenua ordaintzea inposatuko digute\nLau urte barru AHTaren mantenua ordaintzea inposatuko digute\nEkitaldia propagandistikoa burutu zuten atzo krisia bukatzen ari dela beraien diskurtsoetan esaten ari diren Madrilgo PPren Gobernuak eta Lakuako EAJren Gobernuak. Horrelako azpiegiturak, zeinek gutxi batzuen negozio interesei bakarrik erantzuten dien diru publikoz ordaintzeak ekarri digu bizi dugun egoera ekonomiko eta sozial larri honetara, eta orain ere, bide horretan tematurik jarraitzen dute langileria miseriara kondenatuz.\nTitular nagusia lau urte barru EAEko euskal herritarrak Abiadura Handiko Trenean ibili ahalko garela, hori bai, ez dute aipatu tren horren biletearen prezioa zein litzatekeen, ezta tramu hori zein jende kopuruk erabiltzen duen, gutxiago zein litzatekeen elitezko garraiobidea erabiliko lukeen jende horren perfila zein den, ondo baino hobeto bait dakite, langile eta ikasleok gure zergen bidez ordaintzen badugu ere, gutxi batzuk bakarrik erabiltzeko garraio defizitarioa izangfo dela.\nOrain arte, bi erakundeen arteko gatazka bezala irudikatu dute proiektu hau, aurrera egiteko derrigorrezkoa omen zaigun azpiegitura lanetartako dirurik ez dagoela, lan tramo pila geldirik daudela, eta gaur sorpresaz, Ana biak (Pastor eta Oregi) eskutik helduta Bergarara argazkia ateratzera joan dira. Ez dakiguna da, dirua nondik lortu duten, edo bai, hezkuntzan, osasungintzan, gastu sozialean falta den diru berbera da. Inolako adostasun zozial gabe, urtero urteroko aurrekontutik beste partida batzuetara bideratu beharrean, AHTan xahutzen dutena.\nLAB azpiegitura honen eta PP eta PNVk defendatzen dituzten eredu neoliberalaren logikapeko azpiegituren aurka agertzen da, AHTa ekonomikoki eta sozialki oso kaltegarria ari zaigu izaten, eta ingurumenari dagokionez kalte izugarriak eragin ditu, eta lanek aurrera egingo badute, egiten jarraituko du. Esan behar dugu gainera, gaur iragarri duten bezala, abiadura handiak ez digula inorekin lotzen, Y bere horretan geratzen da, ez gaitu ez Europarekin, ez Lisboarekin lotzen, ez garamatza inora. Ez hori bakarrik, gaur ere ez dute argitu, argoitzeko arazoak dauzkartelako hiri hiriguneetarako sarrerak nondik izango diren.\nLABek, AHTaren lanak gelditzea eta auditoria soziala osatzea exijitzen du. Auditoria hori osatzeko orduan, eragile sindikalon eta eragile sozialen parte hartzea nahitaezkoa dela. Eta beste alde batetik, orain arte ezagutu ez dugun bideragarritasun plana eskatzen dugu, sinestuak bait gaude, proiektu hau orain ez dela bideragarria eta sekula ez dela izango. Salagarria deritzogu, murrizketak gure mugikortasunerako horren beharrezkoak ditugun garraio publiko kolektiboan egiten ari diren erakunde berberak, garraioaren arazoa konponduko ez duen proiektu honetan tematuak egoteak. Lau urte barru langileok, ezta ikasle zein herritarrok erabiliko ez dugun tren hau martxan jartzen bada ere, gelditu beharra izango da, bere mantentze lanek, orduan ere, diru publiko piloa xahutuko dutelako, eta gure zergetatik irtetzen den diru hori, kalitatezko zerbitzu publikoak garatzeko guztiz beharrezkoa izango zaigu, beraz, ez gaitzatela ez gu, ezta etorkizuneko belaunaldiak putzu ilun honetara hipotekatu.


OINARRIZKO PRINTZIPIO ZENBAIT\n— Zer da? —galdetu zuen Kempek, Gizon Ikusezinak gelan sartzen utzi zionean.\n— Ezer ez —erantzun zuen.\n— Ezer ez! Eta zarata hori?\n— Amorraldi bat —esan zuen Gizon Ikusezinak Ahaztuta nengoen besokoaz. Minbera daukat.\n— Gutxigatik amorratzen diren horietakoa zara ala?\nGelaren beste aldera joan eta hautsitako beira puskak jaso zituen Kempek.\n— Zure gora-behera guztiak argitaratu dira —esan zuen Kempek, beira puskak hartuta Ipingen gertatutako dena, eta baita muino aldeko guztiak ere. Munduak jakin du hiritar ikusezin bat duela. Baina inork ez daki hemen zaudenik.\nBirao egin zuen Gizon Ikusezinak.\n— Zure sekretua agerian gelditu da. Nik sekretu uste izan nuena. Ez dakit zer asmo izango duzun, baina, nolanahi ere, zuri laguntzeko prest nago, noski.\nOhe gainean eseri zen Gizon Ikusezina.\n— Gosaria zain dugu goian —esan zuen ahal bezain lasai Kempek; poz handia hartu zuen bere gonbidatu bitxia pozik altxatu zela ikustean. Kemp aurretik abiatu zen talaira igotzeko zurubi estuan gora.\n— Ezer baino lehen —esan zuen Kempek xehetasun gehiago beharko nituzke zure ikusezintasun horretaz.\nLeihotik urduri begiratu ondoren eseri egin zen, hizketaldi luzea egiteko prest dagoen gizon baten moduan. Bitxikeria haren egiatasunari buruz zituen zalantza guztiak argitu zitzaizkion Kempi gosaria zegoen mahaitxoaren alboan Griffin eserita zegoen tokira begiratu zuenean: bata burugabe eta eskugabe bat ezpain ikusezin batzuk garbitzen ari zen airean mirariz bezala zegoen zapi batekin.\n— Erraza da, aski sinesgarria —esan zuen Griffinek, eta zapia alde batera utzita buru ikusezina esku ikusezinaren gainean ezarri zuen.\n— Zuretzat agian bai, baina... —barre egin zuen Kempek.\n— Egia da, bai; niri ere hasieran zoragarria iruditu zitzaidan, ez dut ukatuko. Baina orain, Jainko maitea! Dena dela, gauza handiak egingo ditugu aurrerantzean. Chesilstowen bururatu zitzaidan ideia.\n— Hara joan nintzen Londrestik aldegin ondoren. Jakingo duzu medikuntza utzi eta fisikarekin hasi nintzela, ezta? Ez? Bada, bai; horixe egin nuen. Argiak liluratu egiten ninduen eta.\n— Dentsitate optikoa! Gai hori misterioez osaturiko sare bat da, une batez soilik ikus ditzakezun soluzioen sare bat. Eta hogeita bi urte bakarrik nituenez eta gogo-bero nintzenez, esan nion neure buruari: «Hau ikertzen emango dut bizia. Merezi du eta.» Badakizu zeinen burugabeak izaten garen hogeita bi urterekin!\n— Burugabe orduan edo burugabe orain? —esan zuen Kempek.\n— Jakituriak gizonari inolako atseginik ekarriko balio bezala! Baina lanari ekin nion, burubelarri ekin ere. Gai hau lantzen eta aztertzen hasi eta handik sei bat hilabetera argi itsugarri bat igaro zen ustekabean sareetako batetik. Pigmentuen eta errefrakzioaren printzipio orokor bat aurkitu nuen, formula bat, lau dimentsioko adierazpen geometriko bat. Ezjakinek, gizon arruntek, matematikari arruntek ere, ez dakite ondo adierazpen arrunt batek zer esan nahi duen molekulen fisikako ikasle batentzat! Liburuetan, arloteak ezkutatu dituen liburu haietan, gauza zoragarriak agertzen dira, mirariak! Nik aurkitutakoa ez zen metodo bat ordea, ideia bat baizik. Baina ideia horren bidez metodo bat lor liteke, eta metodo horren bidez posible litzateke materiaren gainerako tasunak aldatu gabe, kolorea izan ezik, eta hori ere kasu batzuetan bakarrik, gai solido edo gai likido baten errefrakzio indizea murriztea, airearen errefrakzio indizera iristeraino.\n— Fiiiu! —esan zuen Kempek Litekeena da. Baina oraindik ulertzen ez dudana zera da... Tira. Ulertzen dut harri bitxi bat desagerraraz dezakezula horrela, baina hortik gizonak ikusezin bihurtzera...\n— Horixe! —esan zuen Griffinek Baina pentsa ezazu: ikusgaitasuna gorputzetan argiak duen eraginak sortua da. Gorputz batek bereganatzen duen argiaren eta islatzen, edo errefraktatzen duen argiaren, edo horren guztiaren arabera da gorputz bat ikusgaia. Baldin eta gorputz batek ez badu argirik islatzen, errefraktatzen edo bereganatzen, gorputz hori ezingo da ikusi. Zuk kutxa gorri opako bat ikusten baduzu, adibidez, esan nahi du koloreak argi kopuru jakin bat bereganatzen duela eta gainerakoa, argiaren osagai gorria alegia, zugana islatzen. Ez badu argiaren osagairik batere bereganatzen, eta argi guztia islatzen badu, orduan, zuria eta distiratsua izango litzateke kutxa. Zilarrezkoa! Diamantezko kutxa batek gainalde arruntetan ez du argi kopuru handirik bereganatzen, ezta islatzen ere, baina han-hemeka, gainalde jakin batzuetan, argia islatzen eta errefraktatzen da; eta horrela isla eta gardentasun distiratsua ikusiko zenuke, argizko hezurdura moduko bat. Beirazko kutxa bat ez litzateke hain distiratsua izango, ezta hain ikusgaia ere —ez diamantezko kutxa adina behintzat haren isla edo errefrakzioa apalagoa izango litzatekeelako. Konturatzen zara? Ikuspuntu batzuetatik garbi-garbi ikusiko zenuke kutxan zehar beste aldea. Beira mota batzuk, gainera, ikusgaiagoak dira besteak baino; adibidez silex beirazko kutxa bat distiratsuagoa litzateke leihoak egiteko erabiltzen denaren moduko beira arruntezko kutxa bat baino. Beira arrunt baina oso finez egindako kutxa bat, berriz, ia ikusezina litzateke argia apala balitz, ezingo lukeelako argirik bereganatu ia eta oso gutxi islatu eta errefraktatuko lukeelako. Beira zuri arruntezko xafla bat ordea, baldin eta uretan, eta are gehiago ura baino dentsitate garaiagoko beste isurkari batean, sartuko bazenu, desagertu egingo litzateke ia, uretatik beirara pasatzen den argia apenas islatzen edo errefraktatzen delako, edo xaflari inolako eraginik egiten ez diolako. Ia ikusezina izango litzateke, metanoa edo hidrogenoa airetan bezain ikusezin ia. Eta arrazoi berberagatik!\n— Bai —esan zuen Kempek orain artekoak ulertzen ditut.\n— Beste arrazoi bat ere emango dizut, zuk ere ezagutuko duzuna. Beirazko xafla bat txikitzen bada, Kemp, eta hauts bihurtzen, airean askoz ere ikusgaiagoa bihurtzen da; hauts opako eta zuri bihurtzen da. Isla edo errefrakzioa gertatzen den beirazko gainaldeak beira haustuan ugaritu egiten direlako gertatzen da hori. Beirazko xaflan bi gainalde bakarrik daude; hautsean, berriz, beirazko partikula bakoitzetik igarotzen den argia islatzen edo errefraktatzen da, eta partikulek oso argi gutxi bereganatzen dute. Baina beira-hauts zuria uretan sartzen bada, desagertu egingo da. Beira-hautsak eta urak antzeko errefrakzio maila dute; hau da, argi gutxi islatzen edo errefraktatzen da batetik bestera igarotzen denean.\n'Beira ikusezin bihur dezakezu baldin eta beiraren antzeko errefrakzio maila duen likido batean murgiltzen baduzu; gauzaki garden bat ikusezin bihurtzen da haren errefrakzio maila beretsua duen ingurune batean ezartzen bada. Eta apur bat pentsatzen baduzu, konturatuko zara beira-hautsa airean ere desagerraraz litekeela, baldin eta beirari airearen errefrakzio maila ematen bazaio; izan ere, ez litzateke islarik edo errefrakziorik gertatuko argia beiratik airera igarotzean.\n— Bai, bai —esan zuen Kempek Baina gizonak ez dira beira-hautsezkoak!\n— Ez —esan zuen Griffinek Hura baino are gardenagoak baizik!\n— Hori da astakeria!\n— Nork eta mediku batek esan behar! Erraz ahazten dira gero gauzak! Orain dela hamar urte egin zenituen fisikako ikasketak ahaztuta al dituzu dagoeneko? Pentsa ezazu zenbat gauza diren gardenak baina ez duten garden ematen. Papera, adibidez, zuntz gardenez dago egina, baina zuria eta opakoa da, beira-hautsa zuria eta opakoa den arrazoi berberagatik. Busti ezazu paper zuri bat olioz, bete itzazu partikula arteko tarte guztiak olioz, gainaldeetan bakarrik gerta dadin isla edo errefrakzioa, eta beira bezain gardena bihurtuko zaizu. Eta ez papera bakarrik, baita kotoi zuntza, liho zuntza, artile zuntza, egur zuntza eta hezurrak, Kemp; haragia, Kemp; ilea, Kemp; hazkazalak eta nerbioak, Kemp; alegia, gizon baten gorputzeko atal guztiak ehun garden eta koloregabeez osatuak dira, odolaren gorria edo ilearen pigmentu beltza izan ezik. Horiek aski dira gutako bakoitza besteren begietara ikusgai izateko. Baina izaki bizidun baten zuntzak, oro har, ez dira ura baino opakoagoak.\n— Jaungoiko maitea! —Kempek Jakina, jakina! Bart gauean bertan itsas larbetan eta marmuketan pentsatzen jardun nuen!\n— Ulertu duzu, beraz! Hau guztia banekien eta buruan bueltaka nerabilen Londrestik alde egin baino urte bete lehenago, orain dela sei urte, beraz. Baina ez nion inori ezer esan. Oztopo izugarri askori egin behar izan nion aurre neure lanean. Oliver, nire irakaslea, zientzialari lotsagabe bat zen, kazetari sena zuen: ideiak lapurtzen zituen, beti zelatan ibiltzen zen! Zuk ere badakizu zientzien sistema zein den zitala! Ezer ere ez argitaratzea erabaki nuen neure ospea harekin ez erdibanatzeagatik. Baina lanean jarraitu nuen. Gero eta gutxiago falta zitzaidan neure formula hura esperimentu, errealitate bihurtzeko. Ez nion inortxori ezer esan neure lana argitaratzean mundua harritu nahi nuelako, goizetik gauera ospetsu bihurtu nahi nuelako. Hala, pigmentuak aztertu nituen zenbait zalantza argitzeko. Eta ustekabean, ez hala erabakita, istripu baten ondorioz baizik, fisiologiako aurkikuntza bat egin nuen!\n— Ezagutzen duzu odolaren koloregai gorria; bada, koloregai hori zuri bihur daiteke, koloregabe alegia, bere zereginak betetzeko gaitasuna galdu gabe.\nHura sinetsi ezinik, oihu egin zuen Kempek.\nGizon Ikusezina zutitu eta langela txikian mugitzen hasi zen.\n— Bai, egin oihu, bai. Ondo gogoan dut gau hura! Berandu zen, gaua; egunez ikasle ergel zozo batzuez arduratu behar izaten nuen, eta egunsentia arte lanean geratzen nintzen sarritan. Halako batean ideia bat bururatu zitzaidan; liluragarri eta garbi-garbi ikusi nuen. Bakarrik nengoen; dena lasai zegoen laboratorioan, argi garaiak dizdiz, isilik. Horrelakoetan izaten nituen une atseginenak, bakarrik nengoenean. «Animalia bat, ehun bat garden bihur daiteke! Ikusezin bihur daiteke! Pigmentuak izan ezik! Beraz, neu ere ikusezin bihur ninteke!» esan nuen, gauza horiek guztiak dakizkien albino bat izateak zer esan nahi zuen oharturik. Zirraragarria zen! Nire irazketak alde batera utzi, leiho handira joan eta izarrei begira gelditu nintzen. «Neu ere ikusezin bihur ninteke!» esan nuen berriro.\n'Lorpen magikoa litzateke hori. Orduan jabetu nintzen, zalantzarik gabe ikusi nuen, ikusezintasuna gauza handia izan zitekeela gizon batentzat. Liluratuta nengoen. Misterioa, boterea, askatasuna! Ez nion batere eragozpenik ikusten. Pentsa ezazu! Nik, probintziako eskola batean ikasle ergelei eskolak ematen zizkien irakasle zarpail eta baldres jantzitako honek, horrelako gauza handia lor nezakeen. Jakin nahi nuke ea zuk, Kemp... Bai, seguru nago: edonork egingo luke ikerketa horretan aurrera. Hala, hiru urtez jardun nuen lanean, eta zailtasunik zailena gainditu orduko beste zailtasun are zailago batekin egiten nuen topo. Infinitoak ziren xehetasunak! Eta irakaslea, berriz, probintziako eskola bateko irakasle hura, beti galdezka. Hura zen samina! «Noiz emango duzu argitara zure lan hori?» zen haren galdera betierekoa. Eta ikasleak, hain argi laburrekoak! Hiru urte ibili nintzen horrela.\n'Eta hiru urte ezkutuko lan samingarri haietan murgilduta eman ondoren, lan hura burutzea ezinezkoa zela ohartu nintzen. Ezinezkoa zen!\n— Nola? —esan zuen Kempek.\n— Dirua! —esan zuen Gizon Ikusezinak, eta leihotik begira jarri zen berriro.\nAtzera jiratu zen.\n— Zaharrari lapurtu nion; aitari lapurtu nion. Baina dirua ez zen harena, nonbait, eta bere buruaz beste egin zuen.


Etxeko bizkotxoak: akatsak saihesteko aholkuak | Consumer\nEtxeko bizkotxoak: akatsak saihesteko aholkuak\nBizkotxo harroa lortzeko ideia praktiko eta errazak, errezeta hau prestatzean egin ohi diren akatsak saihesteko.\nEtxean bizkotxo bat egiteko arrautzak, azukrea eta irina baino ez dira behar. Osagai horiek, irabiatuak eta laberatuak, nahastuta, masa gozo eta harroa lortzen da, eta oso baliagarria da tartak eta pastelak egiteko, postreak egiteko edo gosaltzeko, askaria egiteko edo kafea hartzeko. Hau… ondo geratzen da, askotan gertatzen baita emaitza ez dela oso antzekoa buruan genuen ideiarekin. Hurrengo erreportajean, bizkotxo-mota ohikoenak zein diren, nola egin behar diren eta zaporea eta testura lortzeko kontuan hartu behar diren xehetasunak azaltzen dira.\nBizkotxo motak: nola egin\nIrudia: Ezin hobea\nHainbat bizkotxo-mota daude: oinarrizko osagaiekin prestatzen direnak (arrautzak, azukrea eta irina), zuringoekin eta gorringoekin prestatzen direnak, osagai gehien dituzten bizkotxoak (esnegaina edo gurina) eta irinaren zati bat kakao-hautsarekin ordezkatzen dutenak, txokolate-zaporea emateko. Azken kasu horretan, oso ohikoa da legamia ahaztea. Kakaoak irinak baino gehiago apelmatzen du. Horregatik, bizkotxoa igo eta harroago gera dadin, legamia gehitu behar zaio.\nZuringoak eta ernamuinak bereizi. Metodo hori oso baliagarria da nahastean elastikotasun handiagoa lortzeko. Horretarako, gorringoak eta azukrea irabiagailu elektriko baten laguntzaz irabiatu hamar minutuz, kolore hori argira iritsi arte. Xehetasun interesgarri bat bero-eremu batetik gertu egitea da (adibidez, Maria bainu epela), osagaiak dauden lokatza epeltzeko. Beste ontzi batean zuringoak elur-puntuan irabiatu, ehundura sendoa lortu arte (buelta emanez gero, barreñotik ez iraultzeko adina). Aurreko nahastearekin ez bezala, garrantzitsua da zuringoak berora ez hurbiltzea. Zenbat eta hotzago egon, hobeto.\nIrabiakiak prest daudenean, gehitu irina gorringoei. Hori egiteko modurik onena bahea da, hau da, iragazgailu batetik pasatzea, gorringoen gainera euri fina balitz bezala erortzeko. Aldi berean, multzoa zurezko espatula batekin eta mugimendu leun eta inguratzaileekin nahasten da. Amaitutakoan, irabiaki argiak gehitzen dira pixkanaka eta leuntasunez, multzo homogeneoa lortu arte.\nBizkotxo horri esker, bizkotxo fin eta elastikoa egin daiteke, ijitoen besoetatik hasi eta pasteltxo biribilduetaraino edo hiru geruzako eta hainbat betegarritako pastel tipikoetaraino. Horretarako, nahasketa pastel-mahuka batean sartzen da pita zabalarekin, eta, haren laguntzarekin, labe-erretilu batean sartzen da sigi-saga. Urrats honetan funtsezkoa da erretilua beroarentzako paper bereziz forratuta egotea eta erretilua sartzean labea bero egotea. Hamar minutu eta 200 °C-an igaro ondoren, bizkotxoa prest egongo da. Nahikoa da trapu baten gainean moldetik kentzea eta tenplatu arte itxarotea.\nBeste aukera bat “bizkotxo genobesa” prestatzea da, hau da, arrautza urtuak eta giro-tenperaturan (hozkailutik atera berriak ez direnak) azukrearekin irabiatzea, sukaldeko eremu epel batean. Noizean behin, barreñoa ur beroko ontzi batera hurbildu daiteke, nahasketa hori prestatzen den gainazala epeltzeko. Garrantzitsua da irabiagailu elektrikoarekin 15 bat minutuz indarrez irabiatzea eta nahasketan aire-kantitate handia sartzea. Horrela, jatorrizko bolumena bikoizten duen masa lortzen da, kolore hori oso argikoa, bizkotxo harro baten oinarria izango dena. Urrats hori egin ondoren, irin bahetua gehitzen da pixkanaka, eta multzoa mugimendu leun eta inguratzaileekin nahasten da irina modu homogeneoan banatzeko.\nNahasketa molde desmuntagarri batean irauli aurretik, gurinez igurtzi eta irinez hautseztatu behar da, bizkotxoa gainazalean itsats ez dadin. Labeak 180 °C-an egon behar du aurrez berotuta, eta, bizkotxoa sartu ondoren, 20 minutuz utzi jakiak prestatzen.\nEtxeko bizkotxoak prestatzeko beste datu interesgarri batzuk\nBizkotxoak prestatzen direnean, labekatzeko unea erabakigarria da. Horregatik, ezinbestekoa da bi arau errespetatzea eta akats-hiztegi labur bat izatea, hurrengo aldian zer hobetu behar den jakiteko.\n1. Ez ireki labea lehen 15 minutuetan. Gainazala gehiegi okertzen bada, baliteke labea oso indartsu egotea edo bizkotxoa goiko aldetik hurbilegi jartzea. Disoluzioak: jaitsi tenperatura, pasatu erretilua beherago (kasuaren arabera) edo estali erretiluaren gainazala aluminiozko paperarekin. Nolanahi ere, hasierako 15 minutu horiek igaro arte itxaron behar da.\n2. Prestatu bero homogeneoarekin. Labetik gora eta behera egin behar da bizkotxoa, edo aire zirkulatzailearekin, labeak aukera hori badu.\nBizkotxoa erdian hondoratuta geratzen bada, horrek esan nahi du ez duela behar adinako tenperaturarik hartu, oro har, labea ez delako ondo berotu.\nAitzitik, erdialdean gehiegi igotzen bada, labea beroegi dago.\nBizkotxoa, bere osotasunean, uste baino gehiago igo ez bada, ez dela behar adina irabiatu esan nahi du. Hasierako masari harrotasuna falta izan zaio.\nbizkotxo gozogintza janaria prestatu


'14 urtetik beherakoentzako mozorro-jantziak: etiketak eta segurtasuna' kanpainaren emaitzak - KontsumoBIDE-Kontsumoko Euskal Institutua\n'14 urtetik beherakoentzako mozorro-jantziak: etiketak eta segurtasuna' kanpainaren emaitzak\nKanpainaren helburua honako hau izan da: 14 urtetik beherakoentzako mozorro-jantziek araudi indardunean ezarritako lege-eskakizunak betetzen dituztela eta kontsumitzaile eta erabiltzaileentzat seguruak direla egiaztatzea.\nKanpaina zehatzailea izan da.\nNoiz egin zen\nUrriaren 1etik 19ra bitartean egin da kontrola, Kontsumobide - Euskal Kontsumo Institutuaren Kanpainen Urteko Planaren barruan, hain zuzen ere 2018. urterako onartutako planaren barruan.\nProtokoloari jarraituz 49 jarduketa egin dira. Arabako Lurralde Zerbitzuak 15 ikuskapen egin ditu, Bizkaikoak 20 eta Gipuzkoakoak 14.\nProtokoloan CE markarik gabeko mozorro-jantziren bat aurkitu izan denean, immobilizatu egin dira establezimenduak stock-ean zeuzkan unitateak, behar ziren jarduketak egiteko.\nBizkaiko Lurralde Zerbitzuak kanpainaren osagarri diren jarduketa batzuk egin ditu. Kanpainaren xede den produktua ikuskatzera joan den establezimenduetako batean egiaztatu du zenbait mozorro-jantzik ez zutela CE markarik, eta salgai horiek immobilizatu egin ditu.\n10 lagin-bilketa egin dira, 5 Bizkaian eta 5 Gipuzkoan.\nEz-betetzeren bat agerian jarri duten jarduketak 19 izan dira, hau da, jarduketa guztien % 38,76\nProtokoloan sarrien azaldu den ez-betetzea izan da 4.2 galdera, haien aurretik egon behar zuen "Oharra" edo "Oharrak" hitzaren faltari dagokiona, % 20,41eko portzentajearekin (10 ez-betetze), nahiz eta bestelako ez-betetze azpimarragarri batzuk ere egon diren\nHartutako 10 laginetatik, batek ez ditu betetzen propietate mekaniko edo fisikoak eta beste bik ez dute betetzen jostailuen segurtasuna: sukoitasuna.\nEz-betetzeen kopuru nabarmena detektatu da (% 38,76), eta horregatik gomendatzen da jarraipena egitea hurrengo kanpaina batean.\nAzken aldaketako data: 2019/02/08


Kalabazak prest seigarren mailako neska-mutikoek bihar egitekoa duten Arimen Gaueko ikuskizunerako - Elgeta - Goiena.eus\nKalabazak prest seigarren mailako neska-mutikoek bihar egitekoa duten Arimen Gaueko ikuskizunerako\nLarraitz Zeberio Lekuona 2019-10-30 10:25\nNeska-mutikoak, atzo, kalabazak husten.\nMaala guraso elkarteak antolatuta kalabazak husteko tailerra egin zuten atzo eskolako ganbaran. Biharko antzerki ibiltaria 19:30ean hasiko da eta berrikuntzekin dator.\nNeska-mutiko kopuru polita elkartu zen atzo kalabazak husteko. Nagusiagoen laguntzarekin zortzi kalabaza hustu zituzten eta keinu beldurgarrizko aurpegiak ematen saiatu ziren. Bihar iluntzean seigarren mailako neska-mutikoek egitekoa duten antzerki ibiltarian erabili dituzte. Antzinako ohiturari jarraiki bazter ilunetan jarriko dituzte herritarrengan beldurra eragiteko asmoarekin.\nUrteroko altxorra bilatzen saiatuko dira Elgetako umeak bihar iluntzean. Karlista galduaren altxorra izango da eta aurten ere antzerkian izango dira Maritxuren, Mikelen eta gainera pertsonaia guztien mamuak. Ikusleek 19:30ean egon behar dute San Roke osteko parkean; izan ere, aurten bertatik abiatuko da antzerkia.\nBost geraleku eta antzerki-gune izango ditu: San Roke osteko parkea, hilerri ataria, Maialde landetxea, San Roke kaleko arkua eta plaza. Antolatzaileek jakinarazi dute amaieran banatuko dituztela gozokiak. Neska-mutikoek etxez etxe ibiltzeko joera hartu dute eta aurten marrazki txiki batzuk atera dituzte gozokiak banatuko dituzten etxeetan ikusgai ipintzeko.


Wikiloc | Anillo Celtiberico 2-3tik. Covaleda - Navaleno- Casarejos. Ibilbidea Covaleda, Castilla y León (España)- GPS track\nBikepacking (Bikepacking Ibilbide onenak Espainia tik → Castilla y León → Covaleda )\nAnillo Celtiberico 2-3tik. Covaleda - Navaleno- Casarejos.\n8 ordu 47 minutu\nIkusita 56 aldiz, jaitsita 2 aldiz\nAnillo Celtibericoaren 2. etapa. Antolakuntzaren aukera 3 egunetan egiteko Ucero-raino luzatzea da, baina aterperik topatu ez dudanez Casarejos-en geratu naiz.\nAtzoko etapa baino askos samurragoa, batez ere motzagoa izan delako, baina badu tartean portu bat zailtzen duena Cabeza alta 1546 mkoa.\nHasieran Cruzadero del Montillo izeneko mendixkara igotzen gaitu, gero berrriz Duero ingurura jaisteko eta hibai ondoan doan senda oso eder batetik Duruelo de la Sierraraino hurbilduko gara. Azken txanpan eskailera batzuk daude igotzeko. Duruelon bizikleta denda bat bada, oso mutil jator batekin, esku bat botatzeko prest.\nBertatik berriz suabe suabe goruntz hasiko gara hasieran sendetatik, amaieran pista zabal batetik CAbeza Altako gaineraino (1546m) bista ikusgarriak ditu. Jaitsiera hasieran oso teknikoa, gero samurtzen da. Navalero herritik pasa eta berriz mendira sartzen gara San Leonardo de Yagüe iristeko. Tramo motz batean galduta ibili naiz kriston aldapa zegoelako eta okerreko bidea zela pentsatuz.\nSan Leonardon ura hartu, gurpilak puztu gasolindegian eta berrriz mendira, eguneko azken igoera igotzera.\nZati batzuk grabilla eta hondarrakin ( lehenago eta atzoko ibilbidean ere)\nAmaiera Casarejoko Cabaña Real de Carreteros hostatuan. Oso elegantea eta jateko ere toki egokia.\nGPSan: 60 km 1200 m desnibel+\nAntolakuntzak 55 km eta 1046 m desnibel+.\nAlbar pinua eta laurizioak\nCruzadero del Campillo gailurra\nGR14 ruta del Duero. Zoragarria inguru\nEskubita Cabeza alta aldera\nSenda Pico Velacho ingurutik\nCabeza alta gailurra\nIzugarrizko ikuspegia ingurutara eta eguneko punturik altuena\nLa Canaleja iturria\nKriston aldapa, argi hemen inguruan galduta ibili naiz eta\nCabaña Real de Carreteros hostatua


Amurriok bat egin du Dagazekin, dantza garaikidearen zaleen sarearekin – Amurrioko Udala\nAmurriok bat egin du Dagazekin, dantza garaikidearen zaleen sarearekin\n24/02/2021 | by Prentsa\nDagaz Sarea martxoaren 11tik aurrera helduko da Amurriora, Amurrioko Udalaren harrerarekin, eta Proyecto Larrua konpainiaren eskutik ekingo dio bere abenturari. Dantza garaikidearen zaleak zorioneko daude; izan ere, aukera izango dute sarean modu aktiboan parte hartzeko, saioetara joanez eta baita ikusle gisa ere.\n“Zuzeneko dantza eta arte eszenikoak definitzen dituen jarduteko modu artisanal bat markatzen du DAGAZ programak. Helburua dantza garaikidearen jardunbidea sustatzea da, Euskadin dantza garaikideko talde amateurren sare bat sortuz”, adierazi dute Dagaz Saretik. Zirkuitu horretan hiru modutan parte hartu ahal izango da, modu aktiboan, asteroko edo noizbehinkako saioekin, edo ikusle gisa.\nDantzatzeko, sortzeko eta partekatzeko saioak ostegunetan izango dira, 18:00etatik 20:00etara, martxotik maiatzera, Proyecto Larruaren eta Euskal Herriko koreografoen eskutik. Noizbehinkako saioak ere egongo dira, Dagaz sareko koreografoekin dantzaz eta mugimenduaz gozatzeko. Gainera, dantza garaikideaz ‘ikusle berezi’ gisa gozatzeko aukera ere badago, Amurrion edo Dagaz Sareko beste udalerri batzuetan egiten diren emanaldietara joan ahal izateko.\nIzena emateko bidali mezu elektronikoa dagaz@dantza.eus helbidera. Asteroko dantza-saioek 15 lagunentzako lekua izango dute; hautatuen zerrenda izen-ematearen arabera egingo da.\nAmurrio izango da Euskadiko hainbat herritan hedatzen ari den Dagaz Sarean parte hartuko duen Arabako lehen herria. Herri horien artean daude Durango, Berriz eta Trapaga Bizkaian, eta Zumaia, Lezo eta Hernani Gipuzkoan.


"HIL KANPAIAK" Imanol Rayoren filma.Azaroaren 20an estreinaldia. Zinemak eta kritikak\n"HIL KANPAIAK" Imanol Rayoren filma . Azaroaren 20a estreinaldia . Kritika nabarmenak . Cr..... .................... ............... ........................ ......................... ................................. .............................. .............. ............ .... .......... ..... ..... ....... ......\nEmaitzak 1 - 5 -(e)tik 563


Gorrotxategiren ustez, Azpiazu ez zaie «erraz» jartzen ari aurrekontuak babestea | Politika | Berria\nMiren Gorrotxategi Elkarrekin Podemoseko bozeramailea, artxiboko irudi batean. Aritz Loiola / FOKU Tamaina handiagoan ikusi\n2021eko urtarrilak 14 09:30\nAitzina doaz EP Elkarrekin Podemos eta Eusko Jaurlaritzaren arteko negoziazioak, baina ez oso erraz: atzo bildu ondotik, akordiorako atea irekita zegoela zirudien, baina itxixeago dirudi orain. Arratsaldean bilera egin dute berriro Eusko Jaurlaritzako Pedro Azpiazu Ekonomia eta Ogasun sailburuak eta EPren ordezkaritzak, eta Jaurlaritzak proposamen bat helarazi dio EPri. 94 milioi euroren aldaketak daude Jaurlaritzak EPri helarazitako dokumentuan, eta Gorrotxategik proposamenaren balorazioa egin du bileraren ondotik, ezkor: «Lehen begirada batean, ez da espero genuen bezalakoa».\nEPko bozeramaileak salatu du, hain zuzen, ez dela «inolako konpromiso politikorik» biltzen proposamenean. Ohartarazi du, erraterako, zerga erreformaz, alokairuen prezioaz eta gasaren ustiapenaz ez duela ezer aipatzen: «Gai horiek alde batera utzi dituzte». Defizita igotzeaz eta zorpetzeaz ere ez da proposamenik ageri, eta, EPkoen hitzetan, «pandemiak dakarren gastuari aurre egiteko oinarrizkoak» dira arlo horiek. 94 milioi horietatik 2021ari dagokiona, bertzalde, 87 milioi da —gainontzeko zatia 2022ari legokioke—.\nGorrotxategiren ustez, Jaurlaritza ez zaie «erraz» jartzen ari aurrekontuak babestea. Ez dute oraindik atea erabat itxi, ordea: dokumentua sakon aztertu eta bihar berriro bilduko direla jakinarazi dute, eta asteburuan ere negoziatzeko prestasuna erakutsi dute: «Oraindik badago negoziaziorako tartea, nahiz eta atzo baino urrunago gauden». Talde politikoek astelehenera arteko epea dute aurrekontuei osoko zuzenketak aurkezteko.\nEPk atzoko bileran Jaurlaritzari eskatu zion gastu publikoa 392,9 milioi euro handitzeko, eta, hori ordaintzeko, galdegin zion defizit muga handitu zezala: %2,2tik %2,6ra: «Badakigu teknikoki gastu publikoa areagotu daitekeela. Horrek ahalbidetuko luke diru nahikoa izatea guk planteatutako proposamenak aurrera atera ahal izateko».


Behin betiko onartu dute Zapategi industrialki garatzeko hirigintza hitzarmena - Albisteak - Usurbil\nBehin betiko onartu dute Zapategi industrialki garatzeko hirigintza hitzarmena\nIraileko osoko bilkuran onartu zuten, hasieraz, udalak, Michelinek, Gureak-ek eta Balferren artean lortutako ituna: ez du alegaziorik jaso jendaurrean egon den tartean.\nBehin betiko onartu dute Zapategi industrialki garatzeko udalak, Michelinek, Gureak-ek eta Balferrek adostutako hirigintza hitzarmena, abenduko osoko bilkuran. Iraileko bilkuran onartu zuten hasieraz eta aho batez, eta jendaurrean egon den tartean ez du alegaziorik jaso. Hala, abenduko bilkurari zegokion behin betiko oniritzia ematea, eta halaxe egin dute, aho batez.\nAkordio honek 2018ko urrian udalak, Gureak-ek, Elkar Fundazioak eta Michelinek adostutako hitzarmena indargabetu eta ordezkatuko du. Izan ere, Covid19ak eragindako krisiak Elkar proiektutik ateratzera behartu zuen. Osasun krisiak gogor jo zuen euskal kultura, Elkar bera, eta hori izan zen akordiotik kanpo gelditzeko arrazoia. Izatez, osasun krisiak orokorrean baldintzatu du testuinguru sozioekonomikoa, eta, hori dela eta, garaiari egokitutako hitzarmena adostu dute, ekonomikoki bideragarriagoa izan dadin. Honakoak dira akordioaren gakoak:\nEremu osoaren azalera: 114.757,86 metro2 dira.\nKontsolidatu egiten du Michelinek erabiltzen duen lurzorua, pneumatikoak fabrikatzeko erabiltzen dena: 70.096,39 metro2 hartzen ditu area horrek. Hirigintza eraikigarritasuna 46.592 m2 dira.\nBeste arean kokatuko dira Gureak eta Balferren bidez etorriko den enpresa (edota enpresak). 50.164,32 metro2 dira. Hirigintza eraikigarritasuna 32.965 m2.\nAurreko proiektuarekin alderatuz, nabarmen murriztu dira eraikigarritasuna eta karga urbanistikoak.\nErabilera industrialerako eremua izango da.\nHitzarmenean oinarrizko hirigintza zehaztapenak jasotzen dira, gero Arauen Aldaketa Puntualarekin garatuko direnak. Oinarria oso ondo zehaztuta geratzen da.\nEz da poligono industrial itxia izango: trama urbanoan integratuko den espazioa izango da. Erabilera desberdinak bildu nahi ditu, pertsonen joan-etorria bultzatzen du, irisgarritasuna eta genero ikuspegia aintzat hartzen ditu, eta baliabide naturalak modu harmonikoan zaintzen ditu. Espazio pribatua eta publikoa orekatzeko ahalegina ere egin da.\nHitzarmenean zehaztuta utzi dute zenbatekoa izan behar duen %15aren lagapenak, komunitateak hirigintza ekintzak sortutako gainbalioetan duen partaidetzagatik. Hala, Lurzoruaren Legea oinarri, eta kontuan izanik ezin zaiola udalari adjudikatu partzela eraikigarri baten jabari osoa, eskudiruzko ordainketa egingo da lagapenaren ordez. Lagapenaren zenbatekoa 861.189 € izango da.\nHalaber, urbanizazioaren mantenurako Kontserbazio Junta bat osatzea ere adostu dute, 20 urterako.


China Hidraulikoa Pneumatic zigiluak Industria Elkartea aire profesionala adar ospatu arrakastaz Yueqing, Zhejiang - China Ningnbo Yierka zigiluak\nElastikoak Spider & pertsonalizatua Ordezko Taldea\nPertsonalizatua ordezko piezak\nKapsulatutako O Eraztuna\nNBR O Eraztuna\nViton O Eraztuna\nO Ring2 O Eraztuna\nPistoi Rod Seal\nChina Hidraulikoa Pneumatic zigiluak Industria Elkartea aire profesionala adar ospatu arrakastaz Yueqing, Zhejiang\nUlertzen da urtarrilaren 6tik 7, 2018, zortzigarren bilera orokorra eta zortzigarren taula China Hidraulikoa Pneumatic zigiluak Industria Elkartea adar pneumatic bileran arrakastaz Yueqing, Zhejiang Probintzia ospatu ziren. bileran gaia hau izan da: aro berria? Klima New? ekintza berriak.\nCheng Xiaoxia, lehendakariordea China Hidraulikoa Pneumatic zigiluak Industria Elkartea, Pneumatic Branch, National Pneumatic Produktuen Kalitatea gainbegiratzea eta Ikuskaritza Center, Lu Bo, lehendakariordea Pneumatic Branch, Wang Shaoyu, Guangdong Zhaoqing Fang atmosferikoak Dinamika presidentea zuzendari presidentea Co, SL, eta Li Huaiwen, zuzendari Nagusia Ningbo Yadeke Automation Industria Co, SL Zhang Lianren, diputatu Wuxi Institute Pneumatic Teknologia, Cao Jianbo, Ningbo Fenghua Pneumatic Industria Elkarteko presidenteak, Sun Yonggeng, ordezkari zuzendari orokorra Zhang Cuogen, Shanghai Xinyi Pneumatic Osagaiak Co, SL zuzendari orokorra, eta kide unitateen garaiz bileran parte hartu zuten. pneumatikoak adar profesionala idazkariak, He Feng Irakaslea, aeronautika eta abiazio, Tsinghua Unibertsitatean irakaslea, bileraren buru.\nTxinako Hidraulikoa Pneumatic zigiluak Industria Elkarteko eta baterako bere kideen ahaleginak batera lidergoa Under, pneumatikoak profesionala adar zintzoki bere lanaren funtzio betetzen Estatutuak arabera, industriaren kideen zerbitzura printzipioa eusten, eta ahalegintzen hainbat jarduera antolatu eta serio elkarteak emandako jarduera guztiak osatzen du. Laneko zereginak, eraldaketa eta industria pneumatikoak berritzea, industria ikasteko elkartruke inguruan sustatu garapen industrialaren lanaren serie bat egin:\nMembers'meetings eta Kontseiluaren bilerak une egokian ospatuko da, eta pneumatikoak teknologia truke jarduera izango dira aldi berean antolatuta. 2014an, goi-end mintegia berrikuntza pneumatikoak eta kudeaketaren sustapena izango Yantai, Shandong probintzian ospatuko da, eta 7 eta 2. kontseilu bilerak egiteko mintegi tekniko bat izango Xikou, Zhejiang Probintzia ospatuko da. 2015 urtean, pneumatikoak teknologia prestakuntza egon Fenghua, Zhejiang Probintzia ospatuko da. Lehendakariaren bilera ampliada eta nazio pneumatic industriaren garapen adarraren mintegian Tiantai, Zhejiang Probintzia ospatu ziren. Zazpigarren bigarren bilera eta pneumatikoak industriaren garapen adarraren mintegian Fenghua ospatu ziren, Zhejiang Probintzia 2016. 2017 urtean ere, adituek antolatuko dira Hannoverreko Industrial erakusketa behatzeko teknologia aurreratuak, kontzeptu aurreratuak eta garapenak azken ulertu atzerriko industria pneumatikoak.\nFederazioak Ningbo, Fenghua, Yueqing, Cixi, Jiaxing eta beste arlo batera ikertzeko eta industri klusterrak eraikuntza ikertzeko.\nazkartzeko behar dugu informazioa trukatzeko, ondo egin du industria pneumatikoak argitalpenak, eta enpresen eta langileen industria pneumatikoak zerbitzatzeko norabide guztietan.\nberrikuspena lana osatzeko, konpilatu eta "13an bost urteko plana", eta industriaren garapen osasungarria gidatzeko.\ntokiko elkarteekin harreman estua eta kalitatearen hobekuntza-jarduerak kopuru bat burutzeko.\nekoizpen eta eskariaren arteko atrakatzeko sustatzea, enpresak pneumatikoak eta erlazionatutako industrien arteko zubi bat eraikitzeko.\nMulti kanalaren publizitatea, zabaldu pneumatic adar profesionalak eraginpean.\nZazpigarren Kontseiluko saioan errendimendua zehar, bertan agindutako Kontseilu Nagusiaren arabera zereginak behar bezala burutu ziren, eta formulatu azpi-batzorde eta lan-helburuak eta zereginak arrakastaz bete ziren. kontseiluaren lidergoa Under, industrian eta enpresa ondo garatzen dira, industriaren maila teknikoa eta kalitate orokorra izan da nabarmen hobetu da, eta gizarte eragin ditu zabaltzen dira. irmoki uste dugu etengabeko sustapena eta "Made in China 2025ean" ezartzeko kementsu eta "Makina Ordezko" rekin, industria pneumatic udaberri eder bat ongi etorria da.\nChina Hidraulikoa Pneumatic zigiluak Industria ...


EREIN Publikoak 2020 - EAEko G4, G5 eta G6 sailkatutako landa-eremuak sustatu eta garatzeko entitate publikoei zuzendutako laguntzak, erakunde publikoei zuzenduak - Nekazaritza, Arrantza eta Elikagai industria - Euskadi.eus\nEREIN Publikoak 2020 - EAEko G4, G5 eta G6 sailkatutako landa-eremuak sustatu eta garatzeko entitate publikoei zuzendutako laguntzak, erakunde publikoei zuzenduak\n[EREIN Publikoak 2020]\nOhar garrantzitsua! Eten egiten dira prozedurak tramitatzeko epeak\nEten egiten dira prozedurak tramitatzeko epeak\nProiektuak burutzeko epea luzatzeko eskabidea\nDirulaguntza hauen helburua 2020 da G4, G5 eta G6 landatartasun-mailako landa-eremuetan ekonomia garatzea eta dibertsifikatzea.\nHauek dira lortu nahi diren helburu zehatzak: gizarteratzea sustatzea; pobrezia murriztea; landa-eremuen garapen ekonomikoa bultzatzea; baliabideen efizientzia sustatzea, eta, oro har, bizi-kalitatea hobetzea.\nDiruz lagungarriak izango dira ere landa-eremuak ez diren eremuetan egindako inbertsioak, baldin eta esku-hartze eremuetako herritarrei zerbitzuak emateko badira. Kasu horietan, hitzarmenen bidez bermatuko da landa-eremuetako biztanleek aukera-berdintasunean baliatu ahal izatea sustatutako zerbitzua.\nG4, G5 eta G6 entitatez sailkatutako landa eremuak (I Eranskina)\nPosta elektronikoa: hazi@hazi.eus\nLaguntza hauek finantzatzera bideratutako baliabide ekonomikoak Euskal Autonomia Erkidegoko 2020ko aurrekontu orokorretan horretarako ezarrita dauden kredituetatik etorriko dira. Baliabide ekonomiko horiek, guztira, 3.686.640 euro dira; horietatik 1.474.632, 2020ko ekitaldirako ordainketa-kredituari dagozkio, eta, 2.300.000, 2021eko ekitaldirako konpromiso-kredituari.\nEREIN publiko laguntzen onuradunak\na) Toki-erakundeak, Euskadiko Toki Erakundeei buruzko apirilaren 7ko 2/2016 Legearen 2. artikuluan xedatutakoaren arabera, hau da:\nii. Kontzejuak eta udalerriarena baino eremu txikiagoko beste lurralde-erakundeak, lurralde bakoitzean dagoen foru-araudian eta toki-araubidearen gaineko oinarrizko legerian xedatutakoaren arabera\niv. Arabako lurralde historikoko kuadrillak\nv. Beste zeinahi erakunde, baldin eta tokiko lurralde-erakunde zenbait biltzen baditu, dagokion izendapen bereziarekin, 2/2016 Legean eta aplikatu beharreko gainerako araudian ezarritakoaren arabera.\nb) Tokiko erakundeen sektore publikoa, a) apartatuko erakundeei dagokiena.\nc) Landa Garapeneko Elkarteak, baldin eta toki-erakundeekin lankidetza-hitzarmenak izenpetzen badituzte esku-hartze eremu baten aldeko proiektuak martxan jartzeko.\nAgindu honen I. eranskinean zehaztuta dauden Euskal Autonomia Erkidegoko landa-eremuetan burutzea jarduera diruz lagungarriak.\nEgunean ordainduta izatea foru-ogasunekiko zerga-betebeharrak eta Gizarte Segurantzarekikoak.\nEgunean ordainduta izatea dirulaguntzak itzultzeko betebeharrak.\nDeialdiaren araudia AGINDUA, 2020ko urtarrilaren 31koa, Ekonomiaren Garapeneko eta Azpiegituretako sailburuarena, zeinaren bidez iragartzen baitira Euskal Autonomia Erkidegoko G4, G5 eta G6 sailkatutako landa-eremuak sustatzeko eta garatzeko laguntzak, erakunde publikoei zuzenduak, EREIN Publikoak\nAngeles Diez (Araba)\nPosta elektronikoa: angeles.diez@euskadi.eus\nJon Pagaldai (Bizkaia)\nPosta elektronikoa: j-pagaldai@euskadi.eus\nJone Loiola (Gipuzkoa)\nPosta elektronikoa: j-loiola@euskadi.eus\n- HAZI Fundazioa, Ekonomiaren Garapen eta Azpiegitura Sailaren beraren baliabidea den aldetik.\nTramitazio elektronikoko aplikazioan sar zaitez ESKABIDEA botoiaren bitartez. Lehenago, mesedez irakurri ezazu behean adierazten den informazioa.\nMemoria (eskabide-inprimakian jasota ez dagoen informazio gehigarria badu)\nKudeaketa Plana (eskabide-inprimakian jasota ez dagoen informazio gehigarria badu)\nAurrekontuak eta/edo fakturen laburpen-taula (hemen deskartatu)\nUdal txostena, proiektuak edo jarduerak proiektu teknikoa behar ote duen egiaztatzen duena\nProiektu teknikoa (beharrezkoa bada)\nMemoria balioetsia (proiektu teknikorik beharrezkoa ez bada)\nBeharrezkoak diren baimenak eta lizentziak edo, halakorik ezean, aldeko hirigintza-urbanistikoa\nProiektuaren betetze-mailaren egiaztapena\nProiektua gauzatuko den lursailen edo higiezinen jabetza, usufruktua, alokairua edo prekarioan izatea egiaztatzeko dokumentazioa\nOrgano eskudunaren akordioa (hala badagokio)\nAurrekontu-partida badagoela adierazten duen ziurtagiria (hala badagokio)\nErositako higiezinen tasazioak, lursaila eta higiezina bereiziz (hala badagokio)\nTokiko erakundeak proiektua abiaraztea beste baten esku uzteko edo beste bati eskatzeko dokumentua (hala dagokionean)\nEskatzailearen ordezkari izatearen egiaztatze-agiria, hala behar bada\nIdentifikazio fiskaleko zenbakia (hala dagokio)


Uberan - Euskal Idazleen Elkartea - Mikel Ibargurenen "Ahapetik" osorik armiarma.com-en\nMikel Ibargurenen "Ahapetik" osorik armiarma.com-en\nPasa den asteko Literatur Emailuetan zabaldu zuten berria: Mikel Ibargurenen Ahapetik liburua osorik irakurtzeko moduan jarri dute armiarma.com atarian. Ibargurenek 2007ko Kutxa Saria irabazita plazaratu zuen Ahapetik poesia liburua.\nAsko da lehiaketen bidetik argitaratu izan dena, asko ere kartoizko kutxa batean gorderik geratu dena. Hori izan da irakurle askoren kexua luzez: argitaratu izan den hori guzti hori eskuragarriago ez jarri izana, gordeta laga beharrean ale horiek ez zabaldu izana. Izan narrazioak, nobela, poesia edo antzerkia, ohiko argitaletxeen ohiko bideetatik zabaldu izan dira lan horiek, liburu dendetan eskuragarri baina promozio eskasarekin. Oro har liburutegi zoko, bigarren eskuko denden bazka bilakatu izan dira horrelako lanak sarri.\nEgun Internetek eman diezaguke lan horiek berreskuratzeko modua, armiarma.com-ek kasu berriki eman digu Mikel Ibargurenen Ahapetik irakurtzeko aukera. Honela aurkeztu dute Literatur Emailuetan egilea eta bere lana:\n“2007ko Kutxa Sariaren irabazle, liburu sarituek, bereziki poesia liburuek, izaten duten bazterketaren biktima dugu Ahapetik bilduma. Ez dateke erakunde antolatzailearen errua bakarrik. Mikel Ibarguren poeta ezaguna zen ordurako, indar handiko bi poemategiren egilea, bata kartzelan eta kartzelaz, bestea aterpeturik eta aterpeaz. Indar handikoak, hain zuzen, gaiaren interpretazioa nitasun batetik ematen zigulako autoreak. Poeta zela, alegia. Ahapetik tituluak berak iradokitzen duen tonu apalean dago emana testuaren poesia bere hirugarren obran, aitorpenetan ari zaigu: zalantzak, esperantza apurrak, maitaleen aurka antolatua dagoen oraina eta eguna, gorputz urrunduak, absentzia, ezaldia Maitemina harresiez haratago ere, mugez haratago. Mintasun garden bat”.\nHitzen Uberanen jaso izan dugu lehenago ere Mikel Ibargurenen lanaren berri. Hona hemen proposamen batzuk:\nLiburu gomendioa: Nazim Hikmet\nPoema musikatuak: Hemen gauak lau ertz ditu


Zenbat balio du ume bat izateak? - Gazteberri.eus\nZenbat balio du ume bat izateak?\nNoizbait galdetu diozu zeure buruari zenbat balio duen ume bat izateak? Zenbat gastatu behar izango duzun zure seme-alabaren hezkuntzan edo bere mantenuan? Save the Childrenek ume bat hazteko beharrezkoa den hileko gutxieneko kostua kalkulatu du, betiere, Estatuan diren baldintza egokietan haz dadin.\nUme bat izateak poztasun handia ematen du, baina, aldi berean, hainbat gastu ere dakartza. Ume bat izateak jada etxean diren hainbat gastu biderkatzen ditu eta, gainera, gastu berriak ere eragiten ditu. Gastu horiek umea hazten doan heinean aldatzen dira: sehaska edo fardelak erostea, eskola-materiala, garraioa… Beraz, zein izango litzateke ume baten hazieran oinarrizko beharrei erantzuteko gastatu beharko genukeen gutxieneko kopurua? Nola aldatzen da haziera-kostua umea hazten den heinean? Familia motak gastuan eragiten du? Zer gertatzen da gurasobakarreko familietan? Bizilekuaren arabera haziera-kostuak aldatzen dira?\nSave the Children gobernuz kanpoko erakundeak Estatuan ume bat baldintza egokietan hazteko beharrezkoa den gutxieneko kostua kalkulatu du.\nFamilia gehienek euren seme-alabak ahalik eta baldintza onenetan hazteko borrokatzen dute egunero. Zoritxarrez, familia guztiek ez dute euren seme-alabei oinarrizko ongizate-maila emateko baliabide nahikorik lortzen. Save the Childrenek egin duen haziera-kostuaren kalkuluak gutxieneko ongizate hori lortzeko zer behar den eta zer falta den ezagutzeko aukera ematen du.\nGutxieneko kostu hori ezagutzeko umeen adina, bizilekua eta gastu mota bakoitzeko oinarrizko inbertsioa hartu dira kontuan. Jarraian, etxe mota eta adin tarte desberdinetarako oinarrizko beharretarako aurrekontu batetik abiatuta kalkulu bat egin da eta, gainera, elikadura, higienea, arropa eta oinetakoak, hezkuntza, aisia eta jolasak, osasuna, altzariak, etxebizitza, ohiko gastuak, garraioa, kontziliazioa eta ez-ohiko gastuak bezalako aldagaiak ere aintzat hartu dira\nHaziera-kostua adinarekin hazten da\nSave the Childrenek egin duen azterlanak azaltzen duenez, umeek dituzten beharrak adinarekin batera aldatuz doaz eta, horiekin batera, haziera-kostuek ere gora egiten dute, hileko batez besteko kostua 480 eta 590 euro artean kokatzen delarik. Horrela, 0 eta 3 urte bitarteko ume baten hileko haziera-kostua 479 eurokoa izango litzateke. 4 eta 6 urte bitarteko umeen kasuan, kostua 518 eurokoa izango litzateke eta 7 eta 12 urte bitartekoentzat 577 eurokoa. Kopururik handiena 13 eta 17 urte bitartekoentzat izango litzateke: 588 euro.\n0 eta 3 urte bitarteko umeen kasuan, gasturik handiena kontziliazioari dagokio. Gastu hori, autonomia-erkidegoaren arabera, % 30 eta % 40 artean koka daiteke. 4 eta 6 urte bitarteko eta 7 eta 12 urte bitarteko umeen kasuan, sail altuenak hezkuntzari, elikadurari eta kontziliazioari dagozkienak lirateke. 13 urtetik aurrera, elikadura, hezkuntza eta ezohiko gastuen sailek gora egiten dute.\nUmeen lehenengo hiru urteetan gastu nagusiak dira elikadurari, etengabe arropa berria erosteko beharrari eta altzariak erosi beharrari (sehaska, haur-kotxea…) dagozkienak. 4 eta 6 urte bitarteko haurren kasuan, berriz, umeak familiaren elikadurara gehitzen dira eta umetxoaren logela egokitu beharra dago. Haurraren jostailuak eta arropa ere etengabe egokitu beharra dago.\n7 eta 12 urte bitarteko haurren kasuan, gastuek gora egiten jarraitzen dute. Normalean logela egokitzen jarraitu behar da. Adin tarte horretako haurrek gehiago jaten dute eta bat egiten dute familiaren dietarekin. 13 urtetik gorakoen kasuan, jostailuak alde batera uzten dira eta lagunekin egiten den bestelako aisialdi jardueretara jotzen dute. Janzkera nabarmen aldatzen da eta hainbat gailu elektroniko eskatzen dituzte. Elikadura-gastuek gora egiten jarraitzen dute.\nFamilia motak gastuei aurre egiteko modua baldintzatzen duela gogoratu behar da. Izan ere, egin beharreko esfortzu ekonomikoa ez da berdina familian bi pertsona heldu badaude, pertsona heldu bakarra badago edo familia ugaria bada. Adibidez, gurasobakarreko familietan kontziliazio-gastuak ohi baino altuagoak izan daitezke ez dagoelako beste pertsona batekin koordinatzeko aukerarik eta, seguruenik, diru-sarrera baxuagoak direlako.\nBizitza-kostu altua duten autonomia-erkidegoen kasuan (Madril, Katalunia, Euskadi eta Nafarroa) batez besteko kostua 626 eurokoa da. Bizitza-kostu ertaina edo baxua duten erkidegoetan, berriz, (gainerako guztiak) batez besteko kostua 536 eurokoa da, hots, hilero 90 euroko aldea dago. Alde handienak dituzten gastu-partidak honako hauek dira: hezkuntza-gastuak (% 29), etxebizitzako ohiko gastuak (% 22), ezohiko gastuak (% 15) eta kontziliazio-gastuak (% 13). Bizitza-kostuan diren aldeak adinarekin gora egiten dutela azpimarratu behar da.\nIristen ez direnak\nEmaitza horiek hainbat familiak haziera-kostuei aurre egiteko dituzten zailtasunak erakusten dituzte. Izan ere, hainbat kasutan, haziera-kostuek familiak dituen kostuen ehuneko handi bat suposatzen dute, bereziki Espainian, non hileko gutxieneko soldata 900 euro ingurukoa den eta batez besteko soldata 1.600 euro ingurukoa den.\nEspainian, haurren % 28,3 pobrezia-atalasean bizi dira, hots, 2,2 milioi haur baino gehiago. Familia-mailan, 18 urtetik beherako seme-alabak dituzten etxeen % 26,3 pobrezia-egoeran aurkitzen dira eta gurasobakarreko familien kasuan, kopuru hori % 40eraino iristen da.\nGutxieneko haziera-kostura iristen ez diren etxeen kopurua % 30ekoa da. Espainiako ia 700.000 etxetan ez dute ume bat baldintza egokietan hazteko diru-sarrera nahikorik eta, ondorioz, ezin dute euren seme-alaben ongizatea eta garapen egokia bermatu.\nSave the Childrenek ezagutzera eman dituen datuek azaltzen dutenez, ume bat hazteko hileko gutxieneko kostua altua da, adinarekin hazten da eta zenbait autonomia-erkidegotan bereziki altua da. Familia askok, esfortzu ekonomiko handia egin arren, ezin dute euren seme-alabak baldintza egokietan haziko direnik bermatu. Familia zaurgarrienek, kasu gehienetan, Estatuaren prestazioak behar dituzte euren oinarrizko beharrak asetzeko. Hala ere, Espainian familientzako eta haurtzarorako diren prestazioak Europa mailan diren baxuenetakoak dira.\nHelburu horretara bideratzen den prestazio nagusiaren kasuan, hots, ardurapean den umearengatik jasotzen den prestazioa, hileko 24 eurokoa da eta kopuru horrekin haziera-kostuaren % 5 besterik ordaindu ahal da.\nHorregatik, gobernuz kanpoko erakunde horrek aipatu prestazioa 100 euroraino igotzea eskatu du. Kopuru horrekin, gutxieneko haziera-kostuaren % 19 ordaindu ahal izango litzateke.\nTags: aisiaarropagastuakgurasoakhazierahezkuntzamantenuaSave the ChildrenUmeak\nPrevious Gazteok etxebizitzarekin dugun harremana eraldatzeko garaia da\nNext Egia egi, ogia ogi


Euskararen eguneko koreografia prest ikasteko!\nBi urtetan behin Irriherri euskara elkarteak Irantzu Mankomunitateko herrietako euskararen eguna antolatzen du. Aurten, ekainaren 2an, Villatuertan ospatuko dugu. Egun horretarako egitarau ederra prestatu dute (ikusi bideo amaieran), tartean, hainbeste gustatzen zaigun Huntza taldearen «Aldapan gora» abestiarekin koreografia. Eskolan jada hasi gara ikasten. Hemen duzue etxean guraso eta anai-arrebekin ere entsaiatzeko… Animo, oso erraza da!!! …\nKorrika kantaren koreografia\nPor Kalen, en Euskera, Korrika, Vídeo\nHemen duzue Korrika 20 abestiaren koreografia ikasteko tutoriala. Entsaiatu etxean, kalean, eskolan…


Gizarte Segurantzaren Espainiako sistemaren aurrekariak gaur egungo eredua\nPrestazioa eta erakundea definitzeko etapa (1900 - 1962)\nArautegia konfiguratzeko etapa (1962 - 1978)\nOngizatearen Estatuaren etapa (1978tik gaur egun arte)\nGizarte Segurantzaren Antolaketako Zuzendaritza Orokorra\nGizarte Segurantzaren Parte hartze Orokorra\nGizarte Segurantzaren Administrazioaren zerbitzu juridikoa\nGizarte Segurantzako Informatika Gerentzia\nGizarte Segurantzako Erakunde Kudeatzailea\nEstatuaren Administrazio Zentralaren eskumeneko ministerioetako sailen goi-organoei dagokie Gizarte Segurantzaren gaineko arautegia ezartzeko -antolaketa juridikoa sustatzea eta zuzentzea- eta kudeaketa zaintzeko, babesteko eta kontrolatzeko ahalmena.\nKudeaketaz eta administrazioaz Gizarte Segurantzaren Kudeatzaileak diren estatu-erakundeak arduratzen dira, Zerbitzu Erkideak direlakoek lagundutakoak eta osatutakoak.\nEspainiako Gizarte Segurantzaren kudekaeta-antolaketaren bereizgarri moduan hauek aipa daitezke:\nNortasun juridiko propioa duten Erakunde Publikoak dira, eta dagokion Ministerioaren zuzendaritza eta babespean Gizarte Segurantzaren sistemak emandako prestazioak kudeatzeko eta administratzeko sortu dira.\nErakunde Kudeatzaile espezializatuen arrazionalizazioa\nErakunde kudeatzaile kopurua nabarmen murriztu denez, haren eginkizunak arrazionalizatu egin dira, eta Estatuak Gizarte Segurantzaren zenbait eskumen (enplegua, hezkuntza eta gizarte-zerbitzuak) bere gain hartu dituenez, berariazko helburuak dituzten hiru eremuak argi mugatu dira: osasuna, Gizarte Segurantza eta gizarte-laguntzako zerbitzuak.\nLurralde-deszentralizazioa eta gizarte-eraginkortasuna\nErakunde Kudeatzaileek erregimen deszentralizatuan garatzen dute bere jarduera lurralde-esparruetan. Konstituzioaren arabera, Estatuari oinarrizko legedia eta Gizarte Segurantzaren erregimen ekonomikoa dagozkio, eta, zenbait kasutan, autonomia-erkidegoei dagokie oinarrizko legedi horren arau-garapena, eta zerbitzuen kudeaketa eta administrazioa.\nKonstituzioak, 129.1 artikuluan hauxe dio: "Legeak ezarriko du interesdunek nola hartuko duten parte Gizarte Segurantzan eta erakunde publikoen jardueran, erakunde horien eginkizunak zuzen-zuzenean bizimailan edo ongizate orokorrean eragina duenean".\nErakunde Kudeatzaileen kudeaketaren kontrolean eta zaintzan egiten den partaidetza,  estatu mailatik tokiko mailaraino,  organoek egiten ditu, eta, organo horietan, zati berdinetan, sindikatuen, enpresa-erakundeen eta Administrazio Publikoaren ordezkariak aritzen dira.\nHorrela ezartzen du Gizarte Segurantzaren Legearen 4. artikuluak: "Gizarte Segurantzaren antolaketak ezin du inola ere balio merkataritza-irabazizko eragiketak egiteko".\nMinisterioko Zuzendaritza Zentroek egiten dute, hainbat kontrolen bidez: antolaketa mailan, langileen eta ekonomia- eta finantza-mailan, giza baliabideen kudeaketa zuzenduz eta koordinatuz, finantza-arloan eta Gizarte Segurantzaren gastuak.\nAraubide juridiko baten mende egotea\nGizarte Segurantza administrazio-prozedura erkidearen barruan dago, administrazio-ekintzak egiten dituzten estatu-organoen zerbitzu publikoa baita.